ΠAΓKOΣMIO ΠPΩTAΘΛHMA PAΛI-AΠOΣTOΛH ΣTHN PEUGEOT SPORT - ������������/Ιανουάριος/2001 | 4tLibrary\n4t Library / 2001 / Ιανουάριος / ������������\nΠAΓKOΣMIO ΠPΩTAΘΛHMA PAΛI-AΠOΣTOΛH ΣTHN PEUGEOT SPORT\nΣΤΗ ΦΩΛΙΑ ΤΩΝ ΛΕΟΝΤΩΝ\nΕπισκεπτόμαστε το αρχηγείο της Πεζό Σπορ στο Παρίσι, προσπαθώντας να ανακαλύψουμε το μυστικό της επιτυχίας της γαλλικής ομάδας, που φέτος πέτυχε το θεωρητικά ακατόρθωτο: να κατακτήσει το «νταμπλ» στην πρώτη κιόλας χρονιά πλήρους εμπλοκής μετά από πάρα πολλά χρόνια.\nΣTOYΣ AΓΩNEΣ αυτοκινήτου δεν αρκεί απλώς ο καλύτερος οδηγός, το καλύτερο αυτοκίνητο ή η καλύτερη ομάδα. Χρειάζεται ο ιδανικός συνδυασμός και των τριών, μαζί με μια δόση τύχης, για να έλθει η επιτυχία. Ειδικά, μάλιστα, σε ένα πρωτάθλημα με τόσο σκληρό συναγωνισμό, όπως το ΠΠΡ, όπου όλα παίζονται και όλα είναι ανοιχτά μέχρι τον τελευταίο αγώνα, κανείς δεν μπορεί να επαναπαυτεί στις δάφνες του και να είναι σίγουρος για την επιτυχία. Άλλωστε, αν το πρωτάθλημα του 2000 ξεκίνησε χωρίς ιδιαίτερο άγχος για την ομάδα της Πεζό (χωρίς την υποχρέωση να αποδείξει κάτι, στην πρώτη κιόλας χρονιά πλήρους εμπλοκής μετά από 15 χρόνια απουσίας), το πρωτάθλημα του 2001 είναι αρκετά πιο δύσκολο για τους ανθρώπους της Πεζό Σπορ. Είναι οι διπλοί πρωταθλητές που έχουν πλέον την «υποχρέωση» να υπερασπιστούν τον τίτλο τους, κάτι που δεν είναι, βέβαια, καθόλου εύκολο. Χαρακτηριστική η απάντηση του Γκρέινχολμ, όταν ερωτήθηκε ποιους θεωρεί τους σημαντικότερους αντιπάλους του για την επόμενη χρονιά: «Οι ίδιοι που ήταν και φέτος, ο Μπερνς, ο Κάρλος, ο Τόμι, ο Κόλιν… ο Οριόλ, σίγουρα…» Όλοι, δηλαδή, και από πού να πρωτοφυλαχθείς! Δύσκολα τα πράγματα. Ωστόσο, ο «ψηλός» δεν έχει χάσει ούτε την όρεξή του να οδηγεί, ούτε, όμως, και το απλό και προσγειωμένο ύφος που χαρακτηρίζει όλους σχεδόν τους μεγάλους οδηγούς ράλι. Από όλα όσα μας είπε, ας κρατήσουμε ως πιο ενδιαφέρουσα την άποψή του για το νέο ημιαυτόματο σύστημα αλλαγής ταχυτήτων του 206 WRC. «Υπάρχει ένα μεγάλο δαχτυλίδι πίσω από το τιμόνι, που το τραβάς για να ανεβάσεις ταχύτητα, και άλλο ένα λίγο μικρότερο, στην μπροστινή πλευρά, που το πιέζεις με τον αντίχειρα σαν να κορνάρεις, με το οποίο κατεβάζεις. Χρειάζεται απλώς μια πολύ μικρή κίνηση με τα δάχτυλα για να αλλάξεις ταχύτητα, χωρίς να χρειάζεται να αφήσεις τα χέρια σου από το τιμόνι, ενώ, φυσικά, δεν υπάρχει πρόβλημα, αν το τιμόνι είναι στην ευθεία ή αν είναι γυρισμένο ανάποδα. Δεν πιστεύω ότι κερδίζεις κάτι σε απόλυτη ταχύτητα, σε χρόνο στην ειδική διαδρομή. Eπειδή, όμως, οδηγείς πιο ξεκούραστα και επειδή έχεις πάντα και τα δύο χέρια στο τιμόνι, έχεις περισσότερες πιθανότητες να διορθώσεις ένα ξαφνικό γλίστρημα που θα σε αιφνιδιάσει. Δεν είναι πολύ δύσκολο να συνηθίσεις να αλλάζεις ταχύτητες από το τιμόνι και γενικά φαίνεται αξιόπιστο σύστημα ― μόνο μία φορά, στην Αυστραλία, στην εκκίνηση της υπερειδικής, το κιβώτιο μπλόκαρε και αναγκάστηκα να βάλω ταχύτητα με το μηχανικό επιλογέα. Στροφόμετρο δεν χρησιμοποιώ, απλώς υπάρχει ένα φωτάκι που ανάβει και με ειδοποιεί να αλλάξω ταχύτητες, και αυτό, όμως, το κοιτάζω μόνο στις ευθείες. Στις συνεχείς στροφές, ανεβοκατεβάζω ταχύτητες με βάση τον ήχο και, κυρίως, την αίσθηση από την επιτάχυνση του κινητήρα»._ Κ. Λ.\nΣτο δεξί μπάκετ\nΗ στενή, χωμάτινη πίστα της Σχολής Aσφαλούς Oδήγησης που φιλοξενούσε την παρουσίαση δεν ήταν το ιδανικό πεδίο για να «απλώσει» το καλύτερο ίσως αγωνιστικό αυτοκίνητο του ΠΠΡ όλες τις αρετές του. Όμως, από την άλλη πλευρά, ίσως αυτό ακριβώς να είναι και το μυστικό της επιτυχίας του: σε ένα στενό δρόμο με αναχώματα δεξιά και αριστερά, το μικρό και ευέλικτο 206 καταφέρνει να στρίβει παντού χωρίς να στριμώχνεται πουθενά, με «μυστικό όπλο» την πλήρη απουσία προβόλων, εκεί ακριβώς που τελειώνει ο τροχός (ειδικά ο πίσω), εκεί είναι η άκρη του αυτοκινήτου. Έτσι, «ξακρίζοντας» με τους τροχούς κρεμασμένους στα χαντάκια, το 206 στην ουσία «φαρδαίνει» το δρόμο, εκεί που το Λάνσερ ή το Ιμπρέζα θα είχε τραυματίσει τη μύτη με τα ψυγεία εμπρός ή θα είχε χτυπήσει το τεράστιο πορτ μπαγκάζ στο ανάχωμα. Κατά τα άλλα, με τον «τρελό» Πανιζί στο τιμόνι (επιλέξαμε τη βόλτα μαζί του, αντί για τον Ροβάνπερα, υπολογίζοντας ότι ο νεαρός Φινλανδός έχει μακρύ μέλλον στο ΠΠΡ, οπότε σίγουρα θα δοθεί η ευκαιρία να τον ξανασυναντήσουμε), το αυτοκίνητο φάνηκε απόλυτα ισορροπημένο και εξαιρετικά ικανό. Όσο κι αν ο οδηγός του το παράκανε στην πλαγιολίσθηση προσπαθώντας να εντυπωσιάσει τους καλεσμένους, το 206 (με τα νούμερα, ακόμα, από το RAC) φαινόταν ότι προτιμά να στρίβει παρά να γλιστράει και μάλιστα χωρίς καμία αίσθηση αδράνειας ή βάρους στον εμπρός ή τον πίσω άξονα. Οι διαστάσεις, αλλά και το ιδανικό ζύγισμα που έχουν πετύχει οι μηχανικοί δίνουν τη συμπεριφορά ενός Μίνι Κούπερ, που στρίβει σαν «ένα κομμάτι», εντυπωσιάζοντας σαφέστατα σε σύγκριση με οτιδήποτε παρόμοιο έχουμε γνωρίσει ποτέ από μέσα. Είναι άραγε το καλύτερο; Ίσως, αλλά αυτό σε τίποτα δεν μειώνει την επιτυχία των οδηγών του. «Συν Αθηνά και χείρα κίνει» θα επισημαίναμε και καμία αμφιβολία δεν έχουμε ότι ο παγκόσμιος πρωταθλητής, Μάρκους Γκρέινχολμ, όπως και οι υπόλοιποι οδηγοί της ομάδας που πήρε και το Πρωτάθλημα Κατασκευαστών, έχουν χέρια και τα κινούν όπως πρέπει!\nΟ Mονεγάσκος αρχιμηχανικός-σχεδιαστής της Πεζό θεωρείται το κλειδί της επιτυχίας της γαλλικής εταιρείας στους αγώνες ράλι. Τον είχαμε συναντήσει και πριν από ένα χρόνο ακριβώς. Tότε, όμως, οι δηλώσεις του ήταν πολύ πιο επιφυλακτικές, αφού μπορούσε να κάνει μόνο εκτιμήσεις και προβλέψεις. Σήμερα, ωστόσο, έχει τα δεδομένα των εμπειριών μιας ολόκληρης χρονιάς και μπορεί να απαντήσει σαφέστερα, παραδείγματος χάριν, για τις διαστάσεις του 206: «Oύτως ή άλλως, ο κανονισμός μάς περιορίζει στις διαστάσεις του αυτοκινήτου παραγωγής, οπότε αυτό έχουμε και με αυτό δουλεύουμε. Αν μπορούσαμε να επιλέγουμε, κάπου ίσως να το θέλαμε πιο μακρύ και πιο φαρδύ για να είναι ακόμα πιο σταθερό, από την άλλη, όμως, έτσι είναι πιο ευέλικτο στα στενά κομμάτια. Αλλού κερδίζεις και αλλού χάνεις, και είναι η δουλειά μας να πετυχαίνουμε το ιδανικό ζύγισμα του αυτοκινήτου πάνω στο δρόμο». Όσο για την εξέλιξη εν όψει της επόμενης χρονιάς, δεν θέλει να ξεχωρίσει κάποιον τομέα σε σχέση με τους υπόλοιπους, αφού η φιλοσοφία του είναι ότι ένα αυτοκίνητο κερδίζει όταν είναι εξελιγμένο τέλεια προς όλες τις δυνατές κατευθύνσεις, με τη βελτιστοποίηση κάθε μικρής λεπτομέρειας. Συμφωνεί, πάντως, ότι το δυσκολότερο κομμάτι στην εξέλιξη του αυτοκινήτου είναι ο προγραμματισμός των ενεργών διαφορικών: «Έχουμε την τεχνική δυνατότητα να έχουμε πάντοτε τρία ενεργά διαφορικά, όμως, είναι και θέμα ευαισθησίας του οδηγού, ο οποίος θα πρέπει να μπορεί να διακρίνει τη διαφορά και να μας βοηθήσει να κάνουμε τις σωστές ρυθμίσεις. Ο Μάρκους, πάντως, έχει καταφέρει να χρησιμοποιεί τρία ενεργά διαφορικά και να τα εκμεταλλεύεται για να πηγαίνει πιο γρήγορα». Πώς, όμως, λειτουργούν τα ενεργά διαφορικά του 206; «Είναι όπως ένα μηχανικό διαφορικό ελεγχόμενο με δισκάκια. Αντί, όμως, για δίσκους τριβής υπό διαρκή τάση, όπως στα μηχανικά μπλοκέ, εδώ υπάρχει ένα υδραυλικό έμβολο που πιέζει τους δίσκους μεταξύ τους, μεταβάλλοντας το ποσοστό μπλοκαρίσματος του διαφορικού ανάλογα με τις εντολές του κεντρικού συστήματος ελέγχου. Αν από κάποια βλάβη χάσουμε τελείως την υδραυλική πίεση στο σύστημα, τα δισκάκια δεν φρενάρουν μεταξύ τους, οπότε μένει απλά ένα συμβατικό, τελείως ελεύθερο διαφορικό». Με όλα αυτά, πόσο εύκολο και φιλικό είναι το 206 σε σχέση με τα υπόλοιπα κορυφαία αγωνιστικά του ΠΠΡ; «Α, γι' αυτό πρέπει να ρωτήσουμε τους ίδιους τους οδηγούς. Εμείς, από την πλευρά μας, κάνουμε ό,τι μπορούμε. Aν το καταφέρνουμε, όμως, μόνο αυτοί μπορούν να ξέρουν».\nΑκριβώς ίδια είναι τα σασί των 206, είτε χρησιμοποιούνται σε ασφάλτινους είτε σε χωμάτινους αγώνες, σε αντίθεση με άλλες ομάδες, που χρησιμοποιούν ελαφρωμένα πλαίσια για την άσφαλτο και ενισχυμένα για το χώμα.\nΤρεις περιστροφικοί διακόπτες στην κεντρική κονσόλα επιλέγουν ανάμεσα σε τέσσερα διαφορετικά προγράμματα «σκληρότητας» για το εμπρός, το μεσαίο και το πίσω διαφορικό αντίστοιχα. Με δώδεκα πιθανούς συνδυασμούς, όμως, ο οδηγός πρέπει να διαθέτει ιδιαίτερη ευαισθησία, ώστε να μπορεί να διακρίνει το ιδανικό για τις συγκεκριμένες συνθήκες του δρόμου.\nΓεύση από Φόρμουλα 1, με το τιμόνι που ξεκουμπώνει με μία κίνηση να μεταφέρει τις εντολές του οδηγού στο ημιαυτόματο σύστημα αλλαγής των ταχυτήτων. Σε περίπτωση βλάβης ή απώλειας της υδραυλικής πίεσης του συστήματος, υπάρχει και ο μηχανικός σειριακός επιλογέας του κιβωτίου, που, όμως, είναι μόνο για περιπτώσεις ανάγκης, αφού βρίσκεται τοποθετημένος χαμηλά και χρειάζεται αρκετή δύναμη για να αλλάξει ταχύτητα.\nΗ «φινλανδική μαφία» επιστρέφει με τη νέα γενιά! Μαζί με τον Μάρκους Γκρέινχολμ, ο νεαρός και ταχύτατος Χάρι Ροβανπέρα θα είναι ο «τρίτος» της Πεζό στους χωμάτινους αγώνες, θέση που στους ασφάλτινους θα διατηρήσει ο Πανιζί. Θυμίζουμε ότι ο «απολυμένος» Ντελεκούρ ήδη βρήκε θέση στη Φορντ, με αρχική συμφωνία να οδηγήσει σε δέκα από τους δεκαεπτά αγώνες του ΠΠΡ


Ειδική παράδοση με τη Ρουμανία σε αεροπλάνα TAROM\nLivery special TAROM για την προώθηση της Ρουμανίας\nBy Σορίν Ρούσι Τελευταία ενημέρωση 11 επτά 2021\nΕνώ ετοίμαζα την αναδρομική έκθεση του 2013 και έβλεπα διαφορετικές πολύ όμορφες καμπάνιες που αναπτύσσονται από διαφορετικές αεροπορικές εταιρείες σε όλο τον κόσμο, μου ήρθε μια ιδέα που θα αφορούσε την εταιρεία TAROM. Ο εθνικός αερομεταφορέας της Ρουμανίας θα μπορούσε να βοηθήσει στην προώθηση διάφορων προορισμών σε αυτή τη χώρα βάφοντας αεροσκάφη σε ένα ειδικό χρώμα.\nΤο Livery ή ο συνδυασμός χρωμάτων είναι η οπτική ταυτότητα που εφαρμόζεται στα αεροπλάνα. Κάθε αεροπορική εταιρεία καθορίζει τα καθοριστικά της στοιχεία και βάφει το αεροσκάφος (άτρακτο, φτερά, ουρά / ουρά αεροσκάφους, κινητήρες κ.λπ.) στα επιθυμητά χρώματα. Συνήθως, μια αεροπορική εταιρεία χρησιμοποιεί τον ίδιο χρωματικό συνδυασμό για ολόκληρο τον στόλο, αλλά υπάρχουν και ειδικές περιπτώσεις όταν τα αεροπλάνα βάφονται σε διαφορετικά ειδικά χρώματα. Κατά κανόνα, κάθε αεροπορική εταιρεία χρησιμοποιεί ένα μοναδικό χρώμα στον κόσμο.\nΤο Livery μπορεί να περιλαμβάνει τα ακόλουθα στοιχεία: Cheatline (όταν σχεδιάζονται διαφορετικές οριζόντιες γραμμές στο αεροσκάφος, συνήθως στην περιοχή των παραθύρων). Διαφημιστική πινακίδα (όταν οι πλευρές της ατράκτου μπορούν να χρησιμοποιηθούν για την εμφάνιση του ονόματος της εταιρείας). Jelly Bean / Jelly Tail (όταν ορισμένα μέρη ή στοιχεία της ατράκτου βάφονται διαφορετικά από περίπτωση σε περίπτωση και εδώ έχουμε ως παραδείγματα: JetBlue, Frontier Airlines, Norwegian κλπ).\nΕιδικές λιχουδιές μπορούν να χρησιμοποιηθούν για σημαντικές επετείους (π.χ. λιβερι 60 χρονων TAROM), για να επισημανθούν ορισμένα στάδια της «ζωής» της αεροπορικής εταιρείας (π.χ. ρετρό λάιβ), χρησιμοποιούνται ειδικά λογότυπα και χρωματικοί συνδυασμοί για τη σήμανση διαφορετικών συνεργασιών (π.χ. Αεροσκάφος της Air New Zealand ζωγραφισμένο σε χρώμα "The Hobbit: The Desolation of Smaug"; Αεροπλάνα Hello Kitty από την EVA Air; Ζωντανό "Magic Plane" σε Boeing 737-800 WestJet) και τα λοιπά. Υπάρχουν επίσης περιπτώσεις που οι αεροπορικές εταιρείες, που αποτελούν μέρος διαφορετικών αεροπορικών εταιρειών, βάφουν 1-2 αεροπλάνα στις συμμαχίες της συμμαχίας (π.χ. Η Qatar Airways παρουσίασε το πρώτο αεροσκάφος του στόλου σε χρώμα OneWorld).\nLivery Skyteam στο αεροπλάνο TAROM\nΕπίσης, οι αεροπορικές εταιρείες μπορούν να προωθήσουν διαφορετικούς προορισμούς, πόλεις κ.λπ. Ένα παράδειγμα είναι η Wind Rose Airlines, η οποία ζωγράφισε διάφορα τουριστικά αξιοθέατα σε αεροσκάφη για να προωθήσει προορισμούς στην Ουκρανία (ευχαριστώ Καίσαρας).\nΠώς θα ήταν για την TAROM να βάψει το αεροσκάφος σε ειδικά σχέδια μέσω των οποίων θα προωθούσε προορισμούς και τουριστικούς στόχους στη Ρουμανία;\nΚαι εκεί μπαίνει στο παιχνίδι η ιδέα μου. Πώς θα ήταν για την TAROM να βάψει το αεροσκάφος σε ειδικά σχέδια μέσω των οποίων θα προωθούσε προορισμούς και τουριστικούς στόχους στη Ρουμανία; Για να μην μειώνεται η ταυτότητα της μάρκας, σκέφτηκα ότι η περιοχή της διαφημιστικής πινακίδας μπορεί να παραμείνει αμετάβλητη (TAROM γραμμένο μεγάλο στην άτρακτο των αεροπλάνων), αλλά μπορούν να εφαρμοστούν διαφορετικά στοιχεία Jelly Bean / Jelly Tail.\nΟι ουρές των 24 αεροσκαφών θα μπορούσαν να βαφτούν με διαφορετικούς τουριστικούς στόχους ειδικά για τη Ρουμανία. Στον ιστότοπο της TAROM, μπορούν να δημιουργηθούν ειδικές ιστοσελίδες για κάθε προωθούμενο τουριστικό στόχο, οι οποίες είναι προσβάσιμες με τη βοήθεια κωδικών QR που εφαρμόζονται στα αεροπλάνα. Κανείς δεν πρόκειται να γράψει μια διεύθυνση ιστού, αλλά όλοι έχουμε έξυπνα smartphone και μπορούμε να έχουμε γρήγορη πρόσβαση σε αυτές τις σελίδες διαβάζοντας τον κωδικό QR.\nΤο κόστος δεν θα ήταν πολύ υψηλό, αλλά ο αντίκτυπος της εκστρατείας θα μπορούσε να είναι αρκετά υψηλός. Τα αεροπλάνα θα έμοιαζαν διαφορετικά και η Ρουμανία θα αποκτούσε ορατότητα. Τα αεροπλάνα της TAROM πετούν σε πολλούς προορισμούς στην Ευρώπη και θα μπορούσαν να τραβήξουν τα βλέμματα ανθρώπων από διαφορετικές περιοχές. Οι Spotters θα είχαν έναν επιπλέον λόγο να φωτογραφίσουν αεροπλάνα TAROM και η εταιρεία θα κέρδιζε εικόνα.\nΑυτή η εκστρατεία θα μπορούσε να γίνει από κοινού με το Υπουργείο Τουρισμού. Αντί να ρίχνει χρήματα σε διάφορες περιττές καμπάνιες, η MT θα μπορούσε να επενδύσει σε μια ρουμανική εταιρεία που φέρει περήφανα τα ονόματα ορισμένων τουριστικών προορισμών στη Ρουμανία.\nΤι μπορούμε να προωθήσουμε; Αυτό σου λέω. Έχουμε πολλούς όμορφους προορισμούς, έχουμε πολλά τουριστικά αξιοθέατα που αξίζει να επισκεφτείτε, έχουμε πολλά στοιχεία που μπορούν να αντιπροσωπεύουν τη Ρουμανία.\nΣας αρέσει η ιδέα μου; Αν θέλετε, μπορείτε να ολοκληρώσετε την ιδέα, μπορείτε να φέρετε υπέρ και κατά, μπορείτε να προτείνετε άλλες ιδέες υλοποίησης!\nΗ Blue Air μετέφερε 10 εκατομμύρια επιβάτες σε 9 χρόνια λειτουργίας\nCiprian λέει 8 ΧΡΟΝΙΑ πριν\nΠολύ καλό ακούγεται! Τόσο που όχι στα αεροπλάνα του σημερινού στόλου αλλά στα νέα που θα φτάσουν στο άμεσο μέλλον! Θα ήταν μια πολύ καλή εικόνα που τραβήχτηκε για tarom!\nΔεν θα ήταν χτύπημα αλλά συν: Δ. Η λήψη της εικόνας είναι αρνητική 😀\nΑν δεν κάνω λάθος, η TAROM είχε κάποια στιγμή ένα B733 με τον Brâncuși στο πλάι και την Infinite Column στην ουρά.\nΝαι, αυτό άκουσα. Προσπαθώ να τον βρω: Δ. Ίσως βρέθηκε κάποιος να τον φωτογραφίσει :). Είμαι πεπεισμένος ότι η ιδέα μου δεν είναι επαναστατική, αλλά ας το κάνουμε ένα buzz :)\nΤο βρήκα: YR-BGD το 2001, πολλές φωτογραφίες στο airliners.net http://www.airliners.net/photo/Tarom/Boeing-737-38J/0177981/&sid=113a6b9d2cc5fb73f1cd8caa89761f72\nπόδι ζώου λέει 8 ΧΡΟΝΙΑ πριν\nΕπέτρεψα στον εαυτό μου να δημοσιεύσω το άρθρο σας στον ιστότοπό μου, φυσικά με έναν σύνδεσμο προς εσάς. Αξίζω! Η ιδέα είναι πολύ ωραία και εγγράφω! Αν πάει πιο μακριά, ενημερώστε με!\nbahluviensis λέει 8 ΧΡΟΝΙΑ πριν\nΝαι… .θα λειτουργούσε αυτό που υπήρχε στο YR-BGD, μου άρεσε πολύ! Εγγραφείτε!\nΓια το ίδιο θέμα, θα ήθελα επίσης να δω κάποια προσαρμοσμένη κάρτα επιβίβασης. Αυτή τη στιγμή, η BP από την TAROM είναι από τις πιο βαρετές που έχω δει ποτέ: μονόχρωμη, λίγες πληροφορίες (ειδικά πτήσεις εσωτερικού), εάν το χαρτί έχει ήδη τυπωμένο κάποιο λογότυπο / κείμενο, εμφανίζεται αντικατάσταση κ.λπ. Θα προτιμούσα να δω μερικά εμβληματικά μέρη για πόλεις της Ρουμανίας σε αυτά τα μικρά χαρτάκια: παλάτια, κάστρα, δέλτα, βουνά.\nΝίβκι λέει 7 ΧΡΟΝΙΑ πριν\nΓνωρίζετε πολύ καλά ότι στη Ρουμανία δεν υπάρχει Υπουργείο Τουρισμού\nΝαι, μεγάλη ανοησία. Οι δυτικές χώρες διαθέτουν υπουργείο και γραφεία τουρισμού σε περιφερειακό επίπεδο. ⁇


Την Κυριακή 10 Ιουνίου, πραγματοποιήθηκε στο κλειστό γυμναστήριο της Πολίχνης το 4ο Φεστιβάλ πολεμικών τεχνών της Ελληνικής Ομοσπονδίας Πολεμικών Τεχνών (Ε.Ο.Π.Τ.).\nΣτο Πρωτάθλημα συμμετείχαν αθλητές από όλη την Ελλάδα και πλήθος φιλάθλων. Οι συμμετοχές ήταν ικανοποιητικές και το επίπεδο των αγώνων αρκετά υψηλό. Τα πρωταθλήματα αυτά πραγματοποιούνται με σκοπό την απόκτηση εμπειριών από πρωτοεμφανιζόμενους αθλητές, αλλά και την καταγραφή αγώνων για τους έμπειρους αθλητές.\nΣτο Πρωτάθλημα αυτό συμμετείχε και ο ΑΣ ΑΘΛΟΣ Κιλκίς στο αγωνιστικό στυλ του Τae kwon do (w.t.f.) με τους εξής αθλητές:\nΔημοπούλου Γεωργία (2013, -18κ)\nΠουντζουκίδης Κωνσταντίνος (2012, -22κ)\nΠουντζουκίδου Αναστασία (2012, -20κ)\nΔημοπούλου Ελένη (2011, -24κ)\nΠουντζουκίδης Μιχαήλ (2009, -34κ)\nΡακιτζοπούλου Ηρώ (2009, -40κ)\nΣαμαράς Ελευθέριος (2008, -44κ)\nΔεγκιάρη Διονυσία (2009, -36κ)\nΚεσίδης Δημοσθένης (2008, -39κ)\nΌλοι οι αθλητές του ΑΘΛΟΥ πραγματοποίησαν ικανοποιητικές εμφανίσεις, ανάλογες του επιπέδου και των εμπειριών του καθενός. Μετάλλια και δωράκι ρολόι δόθηκαν σε όλους τους αθλητές, ως ηθική αμοιβή για την προσπάθειά τους.\nΜετά το πέρας των αγώνων ο προπονητής Κων. Πουντζουκιδης δήλωσε πως “όλοι οι αθλητές έπαιξαν επάξια, ανάλογα της δυναμικότητας και της εμπειρίας τους. Είμαι πολύ περήφανος για αυτούς τους αθλητές που αγωνίζονται χάνουν-κερδίζουν μάχονται δίνουν χαρές ή λύπες, αλλά αποδεικνύουν κάθε μέρα ότι είναι μαχητές. Ευχαριστούμε την αθλήτρια μας Σοφιανού Βαρβάρα για την πολύτιμη βοήθεια της στην προετοιμασία των αθλητών πριν τον αγώνα”.


Afire Love | Love in the Time of Crisis\n← “Αν” του Χριστόφορου Παπακαλιάτη\nPosted on October 27, 2014\tby georgeptl\nΙωάννινα, 27 Οκτώβρη 2014\nΟ Έρωτας είναι μια φλόγα. Δεν είναι μια πυρκαγιά, όπως πολλοί νομίζουν, αλλά ούτε και μια απλή σπίθα που κινδυνεύει να σβήσει από στιγμή σε στιγμή. Ο Έρωτας είναι η φλόγα ενός Zippo. Δυνατή και ιδιαίτερη, ανάμεσα στις άλλες φλόγες της ζωής. Αντέχει σε ένα φύσημα του ανέμου, αλλά μπορεί να σβήσει πανεύκολα, αν κάποιος το επιδιώξει, φυσώντας πάνω της. Είναι μια σταθερή φλόγα, που για σένα που τη χρησιμοποιείς είναι αναντικατάστατη. Σε άλλους μυρίζει άσχημα, όποτε την ανάβεις σου γκρινιάζουν, σου λένε να σβήσεις το ρημαδοαναπτήρα σου πριν βρωμίσει ο τόπος. Εσένα βέβαια σου αρέσει η μυρωδιά της, την έχεις συνδέσει με όμορφες στιγμές. Με τσιγάρο και καφέ, με κρύο ή ζέστη. Είναι η μυρωδιά του Zippo σου, που έχετε περάσει πολλά μαζί. Είναι κομμάτι του εαυτού σου.\nΗ φλόγα αυτή θέλει πολύ μεγάλη προσοχή. Όντας ξεχωριστή στον κόσμο, θέλει τη δική της φροντίδα. Για να μπορέσεις να τη νιώσεις πρέπει να είσαι κατάλληλα προετοιμασμένος. Να έχεις βάλει Zippέλαιο στον αναπτήρα σου. Να έχεις τσεκάρει ότι η πετρούλα είναι εντάξει, δε θέλει αλλαγή ακόμα. Να είσαι σίγουρος ότι το φυτίλι δεν έχει καεί τελείως, ότι είναι στο κατάλληλο ύψος για να βγει μια μεγάλη φλόγα, ώστε να μπορέσει να σε σώσει, όταν τη χρειαστείς. Αν δεν έχεις προνοήσει για όλα αυτά, τη στιγμή που θα βγάλεις τον αναπτήρα σου για να ανάψεις κάτι, το μόνο που θα πάρεις είναι άχρηστες σπίθες. Θα προσπαθείς απεγνωσμένα να ανάψεις φωτιά. Μια μικρή, λιλιπούτεια φλόγα θα έκανε τη δουλειά της, δε χρειάζεσαι κάτι τρελό. Προσπαθείς ξανά και ξανά και ξανά. Στρίβεις τη ροδέλα του Zippo ασταμάτητα, σχεδόν με λύσσα. Το αποτέλεσμα είναι πάντα το ίδιο. Αν δεν έχεις φροντίσει από πριν, δε θα δεις ποτέ τη φλόγα που χρειάζεσαι τόσο πολύ. Ποιος φταίει γι’ αυτό, ξέρεις;…\nΥπάρχουν μερικοί Έρωτες που είναι σταθεροί, σαν το φροντισμένο Zippo. Ο καθένας ξέρει πού βαδίζει μέσα στη σχέση, είναι και οι δύο εκεί, η φλόγα τους είναι πάντα αναμμένη. Και μετά υπάρχουν οι άλλοι Έρωτες, οι λίγο πιο χαώδεις. Αυτοί που δεν καταλαβαίνεις πώς ξεκίνησαν, δεν μπορείς να πιστέψεις ότι συνεχίζονται, αναρωτιέσαι αν και πόσο ακόμα θα κρατήσουν. Δε διαθέτεις Zippέλαιο να τους ανατροφοδοτήσεις, το φυτίλι έχει σφηνωθεί στην τρύπα του και δεν μπορείς να το τραβήξεις άλλο έξω, η βίδα του ελατηρίου που συγκρατεί την πέτρα δε γυρνάει με τίποτα. Άλλοτε ο Zippo αυτός βγάζει φλόγα, άλλοτε όχι. Το μόνο σίγουρο είναι ότι δεν μπορείς να βασιστείς πάνω του.\nΣε αυτήν την περίπτωση τι κάνεις; Η λογική απάντηση θα ήταν να έχεις μαζί σου κι άλλον έναν αναπτήρα, για σιγουριά. Η ακόμα πιο λογική και σωστή απάντηση θα ήταν να τον πετάξεις το βρωμοZippo και να πάρεις έναν καινούριο, που να ξέρεις ότι μπορείς να βασιστείς πάνω του. Η ζωή έχει τόσα πολλά προβλήματα και δυσκολίες, δεν μπορείς να χαλάς τη ζαχαρένια σου για έναν χαζοαναπτήρα!!!\nΌμως, είσαι συναισθηματικά δεμένος με το Zippo αυτόν. Τον αγαπάς, παρότι είναι δύσχρηστος και αναξιόπιστος. Πιστεύεις ότι μια μέρα θα τον χτυπήσεις απαλά στο τραπέζι, θα ζορίσεις λίγο περισσότερο τη βίδα του και όλα θα διορθωθούν. Όμως αυτή η μέρα δεν έρχεται ποτέ, κι εσύ παραμένεις με έναν ελαττωματικό Zippo…\nΏρες ώρες ζηλεύω αυτούς που δεν καπνίζουν.\n“Darling, hold me in your arms the way you did last night\nAnd we’re set alight, we’re afire love” -Ed Sheeran


«ΓΙΑ ΤΗΝ ΕΤΗΣΙΑ ΣΥΝΤΗΡΗΣΗ-ΤΕΧΝΙΚΗ ΥΠΟΣΤΗΡΙΞΗ ΔΙΚΤΥΑΚΟΥ ΕΞΟΠΛΙΣΜΟΥ ΜΕ ΑΝΤΑΛΛΑΚΤΙΚΑ ΤΟΥ ΓΝΠ» - Ο Άγιος Ανδρέας\n«ΓΙΑ ΤΗΝ ΕΤΗΣΙΑ ΣΥΝΤΗΡΗΣΗ-ΤΕΧΝΙΚΗ ΥΠΟΣΤΗΡΙΞΗ ΔΙΚΤΥΑΚΟΥ ΕΞΟΠΛΙΣΜΟΥ ΜΕ ΑΝΤΑΛΛΑΚΤΙΚΑ ΤΟΥ ΓΝΠ»\nΔιαβουλεύσεις Παρελθόντων Ετών / 23 Σεπτεμβρίου, 2019 6 Αυγούστου, 2021\nΤο Γενικό Νοσοκομείο Πατρών σε συνέχεια της 834/10-12-2015 με ΑΔΑ ΩΠΦ046906Λ-8ΨΙ απόφαση Διοικητή , προχωρά στην ανάρτηση στην ιστοσελίδα του www.agandreashosp.gr προς διαβούλευση των υπ αριθμό. 32581/13-09-2019 τεχνικών προδιαγραφών του διαγωνισμού με αντικείμενο την:\nΕΤΗΣΙΑ ΣΥΝΤΗΡΗΣΗ-ΤΕΧΝΙΚΗ ΥΠΟΣΤΗΡΙΞΗ ΔΙΚΤΥΑΚΟΥ ΕΞΟΠΛΙΣΜΟΥ ΜΕ ΑΝΤΑΛΛΑΚΤΙΚΑ στο Νοσοκομείο μας.\nΤυχόν παρατηρήσεις επί των προδιαγραφών παρακαλούμε όπως αποσταλούν μέχρι 23-09-2019 την ημέρα ΔΕΥΤΕΡΑ diabouleysi@agandreashosp.gr Πληροφορίες δίδονται καθημερινά από 7:30 π.μ έως 15:00 μ.μ στο Γρ. Προμηθειών Τηλ. 2613-601852\nTεχνικές προδιαγραφές : «ΓΙΑ ΤΗΝ ΕΤΗΣΙΑ ΣΥΝΤΗΡΗΣΗ-ΤΕΧΝΙΚΗ ΥΠΟΣΤΗΡΙΞΗ ΔΙΚΤΥΑΚΟΥ ΕΞΟΠΛΙΣΜΟΥ ΜΕ ΑΝΤΑΛΛΑΚΤΙΚΑ ΤΟΥ ΓΝΠ»


lenart lover: Empties # 4\nTonia Tonaki 7 Μαρτίου 2017 - 11:55 π.μ.\nΠραγματικά πιστεύω πως τα σαμπουάν της Pantene ταιριάζουν σε όλους,αφού δεν έχω ακούσει κανέναν να λέει άσχημα λόγια!Την κρέμα την αγόρασα και πραγματικά είναι πολύ καλή!\nlenart lover 15 Μαρτίου 2017 - 2:18 μ.μ.\nΧαίρομαι που έμεινες ικανοποιημένη από την κρέμα,είναι καλή επιλογή για πρόσωπο και μάτια :)\nthe secret diary of a girlicious 10 Μαρτίου 2017 - 7:44 μ.μ.\nαγαπάμε Pantene φυσικά αλλά και εμένα μου αρέσουν πολύ τα συγκεκριμένα μαντηλάκια...Φιλιά πολλά....\nlenart lover 15 Μαρτίου 2017 - 2:20 μ.μ.\nΟσα και αν έχω δοκιμάσει,μόνο αυτά δεν με ερεθίζουν και κάνουν και την δουλειά τους :)


Γερμανικά ΜΜΕ: «Ο ελληνικός τουρισμός μεγάλος κερδισμένος της πανδημίας» - Passenger\nΓερμανικά ΜΜΕ: «Ο ελληνικός τουρισμός μεγάλος κερδισμένος της πανδημίας»\nΤο ευοίωνο μέλλον που προδιαγράφεται για τον ελληνικό τουρισμό το φετινό καλοκαίρι και το αυξημένο ενδιαφέρον των Γερμανών τουριστών για την Ελλάδα σχολίασε η ιστοσελίδα του Γερμανικού Δημοσιογραφικού Δικτύου RND.\nΣυγκεκριμένα με ένα δημοσίευμα με τίτλο «Ο ελληνικός τουρισμός μεγάλος κερδισμένος της πανδημίας», αναφέρει ότι «τέσσερις στους πέντε Γερμανούς έχουν στραμμένο το μυαλό στις φετινές διακοπές», όπως δείχνει τουριστική ανάλυση της εταιρείας Έρευνα Διακοπές και Ταξίδια (FUR).\n«Στις 30 Ιανουαρίου περίπου 3,5 εκατομμύρια πελάτες της TUI είχαν κάνει κρατήσεις για το καλοκαίρι, που αντιστοιχεί περίπου στο 72% του 2019, την ίδια περίοδο. Το ποσοστό εκείνων που προβαίνουν για πρώτη φορά σε κράτηση ξεπερνά το 100% σε σύγκριση με το 2019. Στις κορυφαίες προτιμήσεις των Γερμανών βρίσκεται η Ελλάδα. Ήδη το 2020 οι τουρίστες προτίμησαν μαζικά την Ελλάδα, κάτι που δεν περίμενε σχεδόν κανείς. Οι αεροπορικές μετακινήσεις έφθασαν το δίμηνο Ιουλίου-Αυγούστου το 86% σε σύγκριση με τα επίπεδα του 2019, τη στιγμή που το αντίστοιχο ποσοστό στην Ευρώπη ήταν μόλις 40%.\nΓια το 2022 οι προοπτικές είναι ρόδινες: «Η τάση θα συνεχιστεί, δηλώνει ο εκπρόσωπος της TUI Άαγκε Ντίνχαουπτ στο δημοσιογραφικό δίκτυο RND και υπολογίζει ότι φέτος θα μεταφέρει στην Ελλάδα 3 εκατομμύρια τουρίστες, ενώ πριν από την κρίση, το 2019, μετέφερε 2,8 εκατομμύρια. Κρήτη, Ρόδος, Κέρκυρα και Κως είναι ιδιαίτερα δημοφιλείς προορισμοί. Στα νησιά αυτά οι τιμές έχουν πάρει την ανιούσα, την ώρα που εξαντλούνται εν μέρει τα ελεύθερα δωμάτια. Ο εκπρόσωπος της TUI δηλώνει πάντως ότι ιδίως “φέτος θα είναι πιο δύσκολο για εκείνους που θέλουν να κλείσουν την τελευταία στιγμή να βρουν χαμηλότερη τιμή”».\nΑισιόδοξος για φέτος εμφανίζεται και ο κορυφαίος γερμανικός tour operator TUI. Μάλιστα ο επικεφαλής της, ο οποίος είχε πρόσφατα τηλεδιάσκεψη με τον πρωθυπουργό, δήλωσε ότι: “Αναμένουμε ένα δυνατό καλοκαίρι 2022”.


Ε.Πα.Μ Αχαρνών - Καματερού: Κριμαία, ένα σχέδιο βγαλμένο απ' τα συρτάρια του Ψυχρού Πολέμου\nΌταν το 1989,κατέρρευσε ο υπαρκτός Σοσιαλισμός, οι πρώην Δημοκρατίες της Σοβιετικής Ένωσης, ακολούθησαν μια Ανεξαρτησία με περίεργους προσδιορισμούς. Ο δρόμος που ακολουθήθηκε ήταν μια συνισταμένη πολλών πραγμάτων. Αλλού υπήρχε το έκδηλο ενδιαφέρον της Δύσης που αφορούσε κυρίως πετρέλαια και αγωγούς, και αλλού μαφιόζοι και πρώην πράκτορες δημιουργούσαν την επόμενη μέρα με μαύρη αγορά, βρώμικες συναλλαγές και Δημοκρατία που έζεχνε σκοπιμότητα. Οι “Πορτοκαλί Επαναστάσεις” που ....\nακολούθησαν αποδείχτηκαν αρκετά πράσινες, αφού δημιουργήθηκαν από την πράσινη χλωρίδα του αμερικανικού δολαρίου.\nΗ Μολδαβία, μία από τις πρώην Σοβιετικές Δημοκρατίες, μέσω μιας ομάδας πολιτικών ηγετών, έβαλε το θέμα της προσάρτησης στην γειτονική Ρουμανία, με την οποία είχε κοινή εθνική καταγωγή και γλώσσα. Το σχέδιο αυτό θεωρήθηκε καταστροφικό από τη Μόσχα, η οποία είτε με, είτε χωρίς κομμουνισμό, λειτουργούσε ως ο γίγαντας που δεν μπορεί να αφήσει τα δημιουργήματά του να τον αποδυναμώσουν. Έτσι λοιπόν μπήκε σε εφαρμογή ένα σχέδιο, βγαλμένο από τα ντουλάπια του Ψυχρού Πολέμου, της “ειδικής ανεξαρτησίας”. Στην περίοδο του Ψυχρού Πολέμου, οι φίλιες δυνάμεις του Κρεμλίνου ανά τον κόσμο, όπως και οι αντίστοιχες που ήταν φιλικές στην Ουάσινγκτον, όταν προέκυπταν συγκρούσεις προσπαθούσαν να εξασφαλίσουν ένα κομμάτι γης το οποίο μπορούσαν να ανακηρύξουν ως ανεξάρτητο κράτος που στη συνέχεια θα ζητούσε βοήθεια. Έτσι δημιουργήθηκαν διάφορα Βόρεια και Νότια, Δυτικά και Ανατολικά κρατίδια σε όλο τον κόσμο.\nΗ Υπερδνειστερία ανακηρύχτηκε Ανεξάρτητη Δημοκρατία και φυσικά δεν αναγνωρίστηκε από άλλα κράτη στον ΟΗΕ. Ακόμη και οι πιο διαβασμένοι διπλωμάτες, αγνοούν πως υπάρχει κρατίδιο με το όνομα “Τρανσνίστρια” ή “Πριτνεστρόβια” όπως συνήθως το αποκαλούν. Υπήρξε όμως το ανάχωμα στα σχέδια σαλαμοποίησης της πρώην Σοβιετικής Ένωσης και της απομάκρυνσης από την σφαίρα επιρροής του Κρεμλίνου. Ο Πρόεδρος της χώρας Ιγκόρ Σμιρνόφ, κυβέρνησε επί δεκαετίες (αντικαταστάθηκε πρόσφατα) υπήρξε σχεδόν ένας Πρόεδρος ιδιοκτήτης αφού σε αυτόν ανήκουν από τα βενζινάδικα έως τα γήπεδα και οι ομάδες με το όνομα “Σέριφ”. Όταν πριν από μερικά χρόνια κατέγραφα την ιστορία αυτού του κρατιδίου, μου είχε κάνει εντύπωση πως η Ρωσική μηχανή, είχε λειτουργήσει με τον ίδιο ακριβώς τρόπο με αυτή του Σοβιετικού κράτους που υποτίθεται πως δεν υπήρχε.\nΣήμερα στην Κριμαία, έχει ενεργοποιηθεί το ίδιο σενάριο. Η ζωτική για τα ρωσικά συμφέροντα Κριμαία, όπου σταθμεύει ο ρωσικός στόλος, το ιστορικό αν θέλετε σύμβολο της σοβιετικής ισχύος (εκεί παραθέριζαν άλλωστε οι σοβιετικοί ηγέτες και κομμουνιστές ηγέτες απ όλο τον κόσμο) πρέπει να παραμείνει στη ρωσική επιρροή. Η σύγκρουση στην Ουκρανία δίνει την ευκαιρία στο Κρεμλίνο να ωθήσει στην ανεξαρτησία της Κριμαίας και στην προσάρτησή της στην Ρωσική Ομοσπονδία. Σε λίγα χρόνια η Κριμαία με την ρωσική επιχορήγηση πολύ πιθανό να είναι ένα σύμβολο ισχύος απέναντι σε μια Ουκρανία που θα σπαράσσεται πολιτικά και οικονομικά, από τους ολιγάρχες που ευλόγησε η Ευρωπαϊκή Ένωση.\nΑυτό που κάνει ο Πούτιν μπορεί να μην θεωρείται πολύ δημοκρατικό, αλλά σίγουρα η εικόνα μιας Ρωσίας που επεμβαίνει σε μια περιοχή με ρωσικούς πληθυσμούς και συμφέροντα, είναι πιο συμβατή από αυτή της Αμερικής που επεμβαίνει στο μακρινό Αφγανιστάν. Όπως λιγότερο συμβατή με τη Δημοκρατία είναι η εικόνα ναζιστικών κομμάτων που απαγορεύουν δημοκρατικές λειτουργίες στην Ουκρανία, χειροκροτούμενα από την δημοκρατική Ευρωπαϊκή Ένωση, μόνο και μόνο γιατί αυτό βολεύει κάποια συμφέροντα.\nΑναρτήθηκε από Ε.Πα.Μ. Αχαρνών - Καματερού στις 7:02 μ.μ.\nΕτικέτες Απόψεις, Βαξεβάνης, Διεθνή, επικαιρότητα


Κώστας Εγγλέζος: «Γκρεμίζετε όνειρα κύριοι!» - Triponta.com.cy\nΓκρεμίζετε όνειρα κύριοι, γιατί φαίνεται ξεκάθαρα ότι δεν έχετε την διάθεση να αντιληφθείτε όλες τις παραμέτρους του αθλητισμού.\nΚάθε μέρα που περνά, ασκείται τεράστια ψυχολογική πίεση σε όσους έχουν υποχρεώσεις, με συγκεκριμένα χρονοδιαγράμματα. Υπάρχουν παιδιά που έχουν εναποθέσει όλες τους τις ελπίδες σε υποτροφίες μέσω του αθλητισμού. Για κάποια παιδιά, ίσως είναι και η μόνη οδός. Πότε θα ξεκινήσουν οι προπονήσεις; Πότε θα προπονηθούν στους εξειδικευμένους χώρους που απαιτείται για το επίπεδο απόδοσης που πρέπει να πετύχουν;\nΌσο αφορά τα χιλιάδες παιδιά των Ακαδημιών που περιμένουν να επιστρέψουν στο αγαπημένο τους παιχνίδι, σ’όλο αυτό το διάστημα επί καθημερινής βάσης υποσχόμαστε ότι με την αυστηρή τήρηση των μέτρων, θα έρθει η επιβράβευση. Γιατί τώρα αυτή η μεταστροφή;\nΜέχρι σήμερα Πανδημία και Μέτρα είχαν μια πολύ λογική σχέση, γι’ αυτό και η τεράστια επιτυχία. Πολύ σημαντικό συστατικό της επιτυχίας, αποτέλεσε επίσης, η αποδοχή των μέτρων από την τεράστια πλειοψηφία της κοινωνίας. Γιατί τώρα πάτε να γκρεμίσετε αυτή τη σχέση; Τουλάχιστον ας αποφασισθεί την υστάτη και ανακοινωθεί η ημερομηνία έναρξης των προπονήσεων, φυσικά με τα ανάλογα πρωτόκολλα και εμείς θα κάνουμε ότι περνά από το χέρι μας να σας δικαιώσουμε, για ακόμα μια φορά.\nΚλείνοντας θα ήθελα να προσθέσω, όσον αφορά στο επάγγελμα μας, αν υπάρξει περαιτέρω αναβολή, σίγουρα αρκετές Ακαδημίες θα υπολειτουργήσουν και συνέπεια αυτού, θα είναι η αποδέσμευση αρκετών συναδέλφων.


Τιμές στον Θεόδωρο - Voice of Greece\n19:10:2008 - 17:10 EEST\nΟ Πρόεδρος της Γεωργίας κ. Μιχαήλ Σαακασβίλι απένειμε στον κ. Θεόδωρο το παράσημο του Χρυσόμαλλου Δέρατος, που αποτελεί την ανώτατη διάκριση της Γεωργιανής Δημοκρατίας, εκφράζοντας την ικανοποίησή του για το έργο που επιτελεί το Πατριαρχείο στην Αφρική, αλλά και το σημαντικό ρόλο που διαδραματίζει στον ορθόδοξο κόσμο.\nΑπό την πλευρά του, ο Πατριάρχης Αλεξανδρείας ευχαρίστησε τον Γεωργιανό Πρόεδρο για την μεγάλη τιμή και τόνισε μεταξύ άλλων ότι στο πρόσωπό του «χαιρετίζουμε τον ευγενή λαό της χώρας και προσευχόμεθα για την πρόοδό του. Προς την έντιμη Κυβέρνηση της Γεωργίας, μέσω του τιμίου προσώπου Σας, επιδαψιλεύουμε τις ολόθερμες Πατριαρχικές ευχές και ευλογίες του Αποστόλου Μάρκου, ιδρυτού της Αλεξανδρινής Εκκλησίας. Τα έτη Σας να είναι πολλά και ευλογημένα!», κατέληξε ο κ. Θεόδωρος απευθυνόμενος στον κ. Σαακασβίλι.\nΚλείνει τις στρόφιγγες ο ΟΠΕΚ\nΈντονες διεργασίες ενόψει "μάχης"\nΒομβιστικές επιθέσεις στη Βαγδάτη\nΣυνελήφθησαν "αετονύχηδες" των ΑΤΜ\nΤο Ιράκ θα μπορεί να δικάζει Αμερικανούς\nΚλείνει η ψαλίδα Ομπάμα-Μακέιν\nΔεν έπεισε ο Γκόρντον Μπράουν\nΠρωτοβουλία Ε.Ε. - ΗΠΑ


Η Apple επιτρέπει τώρα στους χρήστες να αναφέρουν εφαρμογές-απάτες - Νέα - Insomnia.gr\nΗ Apple επιτρέπει τώρα στους χρήστες να αναφέρουν εφαρμογές-απάτες\n4 Οκτωβρίου στο Νέα\nΗ Apple επιτρέπει στους χρήστες του App Store να αναφέρουν απευθείας από τον κατάλογο του App Store όποια παραπλανητικά ή κακόβουλα apps πέσουν στην αντίληψη τους χρησιμοποιώντας μία νέα και βελτιωμένη έκδοση του κουμπιού «Αναφορά Προβλήματος» (Report a Problem).\nΌπως επισήμαναν και μέσω των λογαριασμών τους στο Twitter οι Richard Mazkewich και Kosta Eleftheriou, το κουμπί δεν επέστρεψε μόνο σε συγκεκριμένες λίστες εφαρμογών για πρώτη φορά εδώ και αρκετά χρόνια, αλλά τώρα περιλαμβάνει και την ειδική επιλογή «Αναφορά παραπλάνησης ή απάτης» η οποία εντοπίζεται στο αναπτυσσόμενο μενού.\nΜέχρι την έκδοση iOS 15, ο μοναδικός τρόπος για να εντοπίσει κάποιος το συγκεκριμένο κουμπί ήταν να «σκρολάρει» μέχρι το κάτω τμήμα της καρτέλας Εφαρμογές (Apps) ή Παιχνίδια (Games) στο App Store και στη συνέχεια να μεταβεί σε μία διαφορετική εξωτερική ιστοσελίδα της Apple όπου έπρεπε και πάλι να προχωρήσει εκ νέου σε σύνδεση (sign-in).\nΑπό εκεί, μπορούσε να επιλέξει μεταξύ των «Αναφορά ύποπτης δραστηριότητας (Report suspicious activity), «Αναφορά προβλήματος ποιότητας» (Report a quality issue), Αίτημα για επιστροφή χρημάτων» (Request a refund) ή «Βρες το περιεχόμενο μου» (Find my content). Καμία ωστόσο από τις παραπάνω επιλογές δεν ήταν και η απολύτως κατάλληλη για να αναφέρει κάποιος μία απάτη και η επιλογή «Αναφορά ύποπτης δραστηριότητας» θα μπορούσε να σας κατευθύνει στο τμήμα Υποστήριξης της Apple. Σαν να μην έφταναν τα παραπάνω, η Apple επέτρεπε στους χρήστες να αναφέρουν ένα «πρόβλημα ποιότητας» μόνο εφόσον είχαν ήδη πληρώσει χρήματα (και επομένως είχαν πέσει θύματα εξαπάτησης).\nΤώρα ωστόσο, κάθε δωρεάν εφαρμογή με αγορές εντός εφαρμογής φαίνεται να διαθέτει την επιλογή «Αναφορά Προβλήματος». Αφού πατηθεί το κουμπί, εξακολουθεί να σας οδηγεί σε μία εξωτερική ιστοσελίδα όπου θα αναγκαστείτε να κάνετε εκ νέου σύνδεση, αλλά τουλάχιστον προσφέρει μεγαλύτερες δυνατότητες και τις σωστές επιλογές. Το ζήτημα τώρα είναι: θα λαμβάνει μέτρα η Apple μετά από τις σχετικές αναφορές ή θα εξακολουθήσουν να εξαπατώνται χρήστες από επιτήδειους; Θα προλαβαίνει; είναι ένα άλλο ερώτημα. Η Apple διαθέτει μόλις 500 app reviewers -απίστευτο, λαμβάνοντας υπόψη πόσες εφαρμογές διαθέτει το App Store- την ώρα που υπάρχουν 20.000 στην Google και 2.200 app reviewers στο Twitter. Η Apple ωστόσο φαίνεται πως επιθυμεί να ενισχυθεί και στον συγκεκριμένο τομέα, καθώς όπως υπέδειξε στην ιστοσελίδα The Verge, ο Kosta Eleftheriou, η Apple ζητούσε μέσω αγγελίας να καλύψει τη θέση του «ASI Investigator» (συνήθως έχουν την ευθύνη να διερευνούν υποθέσεις που αφορούν παραπλανητικές εφαρμογές και τάσεις όσον αφορά τους developers). Η θέση φαίνεται να καλύφθηκε πάντως, καθώς η αγγελία δεν υπάρχει πια.\nΝα αναφέρουμε ότι πρόσφατα, η Apple επέτρεψε στους χρήστες να αξιολογούν ή να υποβάλλουν κριτική και για τις δικές της εφαρμογές που βρίσκονται προεγκατεστημένες στo iPhone πέρα από τις εφαρμογές τρίτων. Μέχρι πρόσφατα, η Αμερικάνικη εταιρεία απολάμβανε κάποιο είδος «ασυλίας» ωστόσο τώρα οι εφαρμογές της θα βαθμολογούνται από τους χρήστες.\nΝόμιζα ότι στο Appstore δεν υπάρχουν απάτες και όλες οι εφαρμογές είναι ασφαλείς, γιατί η Apple κάνει σοβαρούς ελέγχους ασφάλειας και ποιότητας εφαρμογών... Ένας από τους λόγους να διαλέξει κάποιος iphone σε σχέση με Android...\n17 ώρες πριν, polemikos είπε\nΗ Apple διαθέτει μόλις 500 app reviewers -απίστευτο, λαμβάνοντας υπόψη πόσες εφαρμογές διαθέτει το App Store πόσα χρήματα ζητάει για το κάθε κινητό της\nΈχει μόνο 500 άτομα προσωπικό για να ελέγχουν τις εφαρμογές της, ζητάει ένα σκασμό χρήματα για τα iphones, περιμένει από τους χρήστες να κάνουν τη δουλειά της και το παρουσιάζει σαν feature... Πάρα πολύ καλό! Μαθήματα marketing υψηλού επιπέδου.\nΓια να μην παρεξηγηθώ μια χαρά τηλέφωνα έχει και τα προϊόντα της είναι πολύ υψηλής ποιότητας, αλλά αυτή η κίνηση μου μοιάζει πιο πολύ "φτηνιάρικη" και δεν ταιριάζει στον χαρακτήρα της.\nΕπεξ/σία 5 Οκτωβρίου από Tlykog\nLive footage απο Cupertino:\nΕκατοντάδες υπάλληλοι της Apple πηδάνε ομαδικά απο γέφυρα οταν ανακάλυψαν ότι o Tlykog δήλωσε πως «η κίνηση τους του μοιάζει πολύ φτηνιάρικη» …\nΕπεξ/σία 5 Οκτωβρίου από TheGrisGrisMan\n13 λεπτά πριν, TheGrisGrisMan είπε\nΕκατοντάδες υπάλληλοι της Apple πηδάνε ομαδικά απο γέφυρα οταν ανακάλυψαν ότι o Tlykog δήλωσε πως «η κίνηση τους μοιάζει πολύ φτηνιάρικη» …\nΑπ το στομα μου το πηρες...\nΕπίσης μας επιτρέπει να έχουμε στην δική μας κατοχή και τα κινητά της τηλέφωνα που αγοράζουμε!!! Εεεε μην τα θέλουμε και όλα δικά μας......\nΕντάξει, αυτή η "πεποίθηση" ότι θα μπορέσουν να ελέγξουν εξονυχιστικά κάθε εφαρμογή ήταν τουλάχιστον προβληματική ακόμα και σαν σκέψη. Αναμενόμενο να ζητήσουν την βοήθεια του κοινού.\nΑπό την άλλη, βλέπει κανείς το πόσο προωθείται η συγκεκριμένη εταιρία. Γίνεται είδηση επειδή κούνησε ένα κουμπί.\nΜπορεί να έχει μόνο 500 ελεγκτές για τις εφαρμογές, αλλά μάλλον έχει περισσότερους που γράφουν δελτία τύπου για το παραμικρό. 🙃\nΠαιδιά μου δεν υπάρχει λόγος να φρικάρετε! Μπορείτε άνετα να επιλέξετε την πλατφόρμα του Android όπου οι εφαρμογές ελέγχονται πολύ πιο σχολαστικά και σπάνια βρίσκεις "σκουπίδια", "απάτες", κλπ!\nκαλα ειναι κοινο μυστικο οτι στο insomnia την τριχα την κανουμε τριχια, ειδικα οταν προκειται για apple\nπροφανως αναγκαστηκαν για να προλαβουν τα χειροτερα ,καλη κινηση φυσικα\nΕπεξ/σία 5 Οκτωβρίου από Neural_handshake\nAtix will be summoned, με αυτά που γράφεις!\nΓια ΠΡΩΤΗ φορά θα συμφωνήσω με έναν Apple fan χρήστη. Ε ναι... μεγάλη μαγκιά που έβαλε τέτοια δυνατότητα η Apple. Σιγά σιγά αλλάζει σημαντικά πράγματα που με κάνει να την συμπαθώ όλο και περισσότερο (φανατικό Android User εδώ).\nΗ κατάσταση με τους developers έχει απογειωθεί στην κυριολεξία και λογικά έχει πάρει από κάτω και την Apple για να κάνει τέτοια κίνηση. Αναμένω να δω παρόμοια κίνηση και στο PlayStore. Είναι σημαντικό να μπορούμε να έχουμε τον πρώτο λόγο σαν χρήστες που σκάμε τα λεφτά μας για την κάθε παραπλάνηση/λογισμικό.\nΤα υπόλοιπα ειρωνικά σχόλια που κατηγορούν την Apple με τους λογικούς λόγους κατά τα άλλα απλά αδιάφορα στο συγκεκριμένο θέμα. Θα έπρεπε να χειροκροτάμε και να αναμένουμε και εμείς με μια δόση ζήλιας κάτι παρόμοιο στο Android.\n8 ώρες πριν, tsarouc είπε\nΑν δεν ήσουν φανατικός Android user τί θα έκανες;\nΑν θέλεις να μην πέφτεις θύμα απάτης χρησιμοποίησε fdroid ή Aurora. Το πρώτο έχει ΜΟΝΟ open source εφαρμογές και το δεύτερο αναγράφει τους trackers σε κάθε εφαρμογή, καθώς και την ακριβή περιγραφή τους. Προσωπικά χρησιμοποιώ μόνο Android ΧΩΡΙΣ google. Είναι θέμα προτιμήσεων και όπως σέβομαι τις προτιμήσεις των άλλων περιμένω ότι και οι άλλοι θα σεβαστούν τις δικές μου.\nΥπάρχει και το χιούμορ στη ζωή μας... Σε κάθε περίπτωση η Apple βγάζει πολύ ποιοτικά προϊόντα. Έχω αγοράσει και το παρελθόν iphones και γενικά ήμουν ευχαριστημένος, αλλά ο λόγος που γύρισα στο Android είναι η παραμετροποίηση: μου αρέσει, τί να κάνουμε;.. Δεν ζήλεψα πoτέ όσους έχουν iphones. Μπορώ να αγοράσω όποτε θελήσω και μάλιστα χωρίς ΦΠΑ με τιμολόγιο. Απλά δεν τρελαίνομαι με την πολύ σφιχτή φιλοσοφία της Apple στο λειτουργικό, όμως έχοντας δουλέψει για 3 χρόνια, τρία διαφορετικά μοντέλα της, μπορώ να καταλάβω το γιατί σε κάποιους αρέσει πολύ: η απλότητα και η σταθερότητα είναι σε κορυφαία επίπεδα. Να λέμε τα καλά και τα κακά της. Όμως, σε αντίθεση με τη Google, η Apple έχει όλη την ευθύνη του προϊόντος της, software και hardware. Ένα από τα πλεονεκτήματά της είναι η ασφάλεια, η ίδια το τονίζει κάθε τόσο. Θα πρέπει να το υποστηρίζει και έμπρακτα. Για ένα τόσο μεγάλο store τα 500 άτομα μοιάζουν λίγα, αλλά προφανώς κάνουν πολύ καλή δουλειά.\nΑυτός είναι και ο λόγος που η Google δεν καυχιέται για την ασφάλειά της. Η Apple το κάνει. Υποτίθεται ότι μέσα στην τιμή της είναι και η ευθύνη για το οικοσύστημά της.\n11 ώρες πριν, TheGrisGrisMan είπε\nΕνώ αν έγραφα : "τί γαμάτη εταιρεία είναι αυτή" θα το έκαναν επετειακή εορτή...\nΔεν είπα ότι είναι φτηνιάρικη, είπα ότι η κίνησή της αυτή μοιάζει...\nΑν αφαιρέσεις όλο το hype, αυτό μένει...\nΠαρόλα αυτά φοβερό gif\nΩραιοι οι 500, τα botακια δεν μας λενε ποσα ειναι. Οι εφαρμογες μου εχουν περασει απειρες φορες απο bots, οταν παρασει απο ανθρωπο τις μισες φορες θα φαει reject. Κανω μια αλλαγη σημερα, περναει απο το bot, ολα καλα, μετα απο 4-5 νεες εκδοσεις τυγχανει να πεσω σε ανθρωπο και τρωω reject για την αλλαγη που εκανα 5 εκδοσεις πριν. Οτι να ναι….\nτα ιδια κανει και η google μονο που εκει περνας απο bot αμα η αλλαγη ειναι πολυ μικρη.\nΕπεξ/σία 5 Οκτωβρίου από Predatorkill\nΝαι ναι το "feedback" ... σας έχουμε μάθει εσας τις εταιρίες... το μόνο που θέλετε είναι να απολύσετε κόσμο.\nΌπως με τo testing στο software development. "κάντε φουλ τεστς ειναι best pracice" για να μην πληρώνουν ανθρώπους για testing... και το αστείο ποιο είναι; ότι πολλές φορές οι εφαρμογές σκάνε και δεν πιάνονται από τα τεστς.\nΌπως επίσης με τις "beta" εκδόσεις...\nΜου θύμισε τον Αλαφούζο που έβαλε του οπαδούς να βάψουν τα κάγκελα στη Λεωφόρο.\nΑυτό το Marketing της Apple πρέπει να γίνει μάθημα στο Λύκειο χωρίς καμία δόση ειρωνείας.\nΣτις 5/10/2021 στις 1:32 ΜΜ, Tetrabitos είπε\nΩραίο 😁, αν και για μην γίνονται παρεξηγήσεις καλό θα είναι την επόμενη φορά που θα μιλήσεις για κάποιον χωρίς να είναι “μπροστά” να βάζεις ένα @ και το όνομα του μετά…\nΕπεξ/σία 6 Οκτωβρίου από AtiX


άρωμα Γυναίκας...: Η νικήτρια είναι....\nΗ νικήτρια είναι....\n...μιά φιλενάδα που όλοι μας αγαπάμε\nκαι όλο και κάνουμε περατζάδες στο μπλογκ της\nγια να πάρουμε ιδέες και λύσεις\nO Αλφόνσο έβαλε το χεράκι του,\nανακάτεψε τις καραμελίτσες στη γνωστή τελευταίας τεχνολογίας κλη - φτου - ρωτίδα\nπου κατ' απαίτηση του,επείχαν θέση κλήρων αυτή τη φορά\nκαι το Νο 22 αναφώνησε....\nσου " πέταξα " ένα γάντι κι εσύ το σήκωσες στη Κρήτη...!!!\n( στείλε μέιλ με στοιχεία για αποστολή στη λεβεντογέννα )\nσε όλες σας που με τις συμμετοχές σας\n- 29 τον αριθμό -\nγεμίσατε χρώματα,αρώματα και ιδέες αυτό το μπλογκ...\nΚαι πραγματικά χαίρομαι που δεν είχα να διαλέξω εγώ κάποιο\nκαι άφησα τα δύσκολα για τον Αλφόνσο,\nο οποίος το μόνο που κοίταγε ήταν να τελειώσει η κλήρωση γρήγορα και να περιλάβει τις καραμέλες,αλλά αυτό είναι άλλο θέμα,πού να βρεις καλό και άμισθο μπάτλερ την σήμερον ημέρα...\nμες τη γυάλα...\nΔεν μπορώ,θα σας δείξω το χθεσινό μου\nΟλα τα φυτά τα είχαμε σ' αυτό το σπίτι,μιά γυάλα με υδρόβια μας έλειπε...\nτην αποκτήσαμε χτες !!!\nΕίχα βαρεθεί να τη βλέπω άδεια σε μια γωνιά και βλέποντας\nτα νούφαρα και τα υδρόβια,δεν αντιστάθηκα...\nΤα κουβάλησα στο σπίτι μαζί με τί νομίζετε...???\nΜικρά,τοσοδούλικα ψαράκια,που καθαρίζουν το βυθό και τα τοιχώματα της γυάλας...\nΤο ένα μάλιστα,το πήραμε ελαφρώς μεταχειρισμένο σε καλή κατάσταση και ολίγον...έγκυος...!!!\nέως πολύ θα έλεγα μάλλον,αφού η κοιλίτσα είναι τούρλα\nκαι αναμένουμε απογόνους...\nΟχι ,δεν την έβγαλε ο Λύκος με νούφαρα και με μιά γκαστρωμένη ψαρίνα...\nΖαλώθηκε και μιά τεράστια αναρριχώμενη,κατακόκκινη τριανταφυλλιά,καμιά δεκαπενταριά πετούνιες,κάτι άλλα ψιλά που πού να σας τα λέω τώρα και με ένα...κλήμα...!!!\nΠάμε για αμπελουργοί πατριώτες...\nΠοικιλία " αετονύχι " και τα μυαλά στα κάγκελα,\nνα δω ποιά ώρα θα σκάσει η βεράντα στο κεφάλι του από κάτω από το βάρος...\nΚαι του χρόνου να είμαστε όλοι καλά,να ξαναπρουπαντήσουμε το Μάη...\n...αν δεν επαλήθευτεί τη Δευτέρα,το ζήσε Μάη μου να φας τριφύλλι...!!!\nΚρεμαστηκε από SpIrToKoYto στις 14:07\nVita 2 Μαΐου 2012 - 2:50 μ.μ.\nΑ! Τι ωραία έκπληξη! Μου έφτιαξες τη διάθεση μετά από μια λίαν κουραστική μέρα στη δουλειά. Ευχαριστώ πολύ και για τα καλά λόγια, και για το δωράκι και για το φτιάξιμο της διάθεσης :-)\nΦιλιά και καλό μήνα από όλες τις απόψεις!\nSpIrToKoYto 4 Μαΐου 2012 - 4:10 μ.μ.\nΚαλό μήνα Βαγγελίτσα μου και πάντα τυχερή και στα μεγάλα,όχι μόνο στα ασήμαντα...\nTaelia 2 Μαΐου 2012 - 2:53 μ.μ.\nΠολλά συγχαρητήρια στην τυχερή!! Βιβή καλή λευτεριά στο ψαράκι σου εύχομαι! Μ'ένα πόνο! χαχαχα! Υπέροχα χρώματα στο μπαλκόνι σου!! Φιλιά!!\nSpIrToKoYto 4 Μαΐου 2012 - 4:13 μ.μ.\nαμήν ο Θεός να δώσει...μ' ένα πόνο...\nPenelope 2 Μαΐου 2012 - 2:58 μ.μ.\nΑμ, δεν έχετε αφήσει φυτό για φυτό και φύλλο για φύλλο...\nΒάλατε τώρα και τα ψαράκια...έχετε προφανώς λόγους που θέλετε να ζήσετε μέσα σε ζούγκλα ε; Και δεν μας τους λέτε!\nΚαι του χρόνου με υγεία Βιβή μας.\nΠάντα τυχερή να είναι η φίλη μας η Βαγγελιώ.\nΧαιρετισμούς και στις δυό σας.\nSpIrToKoYto 4 Μαΐου 2012 - 4:16 μ.μ.\nέχουμε πολλούς λόγος να θέλουμε να ζήσουμε στη ζούγκλα και σας το λέμε...\nσιχαθήκαμε το τσιμέντο και το θάλαμο αερίων της Αθήνας....\nγι' αυτό ότι πρασινίζει...συλλέγεται στη βεράντα...λολ\nΧαρά Θ. 2 Μαΐου 2012 - 3:00 μ.μ.\nΚαλη λευτεριά και μ ένα πόνο! για τον ιχθύ ομιλώ, διότι για μας δεν υπάρχει ελπίς μοναδικού πόνου...\nΤην ίδια απορία αντοχής του ρετιρέ έχω κι εγω, είπα να την αποκρύψω αλλά μια που κι εσυ έχεις μία ανησυχία είπα να συνομολογήσω...ας μη γρουσουζεύουμε όμως τον αποκάτω!\nΤέλος να πω καλή σοδειά του αετονύχη και όλων των υπολοίπων, ΚΑΛΟ ΜΗΝΑ,ΣΥΓΧΑΡΗΤΗΡΙΑ ΣΤΗ ΒΙΤΑ,πήγε εκεί που έπρεπε το δώρο και όσο για σένα ΑΠΟΛΑΜΒΑΝΩ ΠΑΝΤΑ ΤΙς ΑΝΑΡΤΗΣΕΙΣ ΣΟΥ!!!\nΑντε και καλό βόλι,μην πάμε άκλαυτοι μόνο...\nSpIrToKoYto 4 Μαΐου 2012 - 4:20 μ.μ.\nλοιπόν Χαρουλίτα...άκου έγκυρη και εκ του πολιτικού μηχανικού μας προερχόμενη πληροφορία,εις την οποία στηριζομεθα για να στηρίξουμε τη βεράντα μας...\nβάρος ανεκτό ανά τερταγωνικό 800 κιλά...\nδεν τα έχουμε φτάσει ακόμα,αλλά προσπαθούμε φιλοτίμως...\nτο αυτό εύχομαι και δι υμάς...\n( μόλις καρπίσει ο αετονύχης,θα κάνω πάρτυ με οινοποσία εκ της αμπέλου...ετοιμάσου...)\nφιλί και ο Θεός μαζί μας...-:))\nprincess 2 Μαΐου 2012 - 3:02 μ.μ.\nΩραία τα λέλουδα τα γήινα, αυτά που πατούν στη στεριά! Γιατί αυτά που πλέουν σε "πελάγη" ευτυχίας δεν τα έχω και πολύ εις τα υπ' όψιν.\nΣυγχαρητήρια στην νικήτρια! Εγώ δεν πρόλαβα τελικά να φτιάξω κάτι, δεν πειράζει όμως. Ελπίζω να υπάρξει επόμενη φορά!\nSpIrToKoYto 4 Μαΐου 2012 - 4:21 μ.μ.\nθα υπάρξει και σύντομα επόμενη φορά...\nΕφη 2 Μαΐου 2012 - 3:07 μ.μ.\nΜα καλά και κλήμα????? Ε, ρε λυκάκο τι κουβάλαγες πάλι....ζαλώθηκες καλά,ε???? Συγχαρητήρια στη Βαγγελιώ μας, πάντα τυχερούλα να είναι! Καλό μήνα (ξανά μανά) και να είμαστε καλά!!! Φιλιά!\nSpIrToKoYto 4 Μαΐου 2012 - 4:23 μ.μ.\nναι Εφη...ΚΑΙ κλήμα...όσο για το Λύκο,βαράτε με κι ας κλαίω είναι κι αυτός...\nΚαλό μήνα ( ματαξαναμανά ) και ζζμουυατςςς\nστο λόχο όλο...-:)))\nΞανθή 2 Μαΐου 2012 - 5:05 μ.μ.\nΣυγχαρητήρια στην τυχερή!!το αξίζει πολύ!!\nΚαλό μήνα Βιβή μου κι ας μην επαληθευτεί με το ζήσε Μάη μου!!\nSpIrToKoYto 4 Μαΐου 2012 - 4:24 μ.μ.\nγια την επαλήθευση όρκο δεν παίρνω...\nΠροσωπικά και το ξέχασα και ψιλοβαριόμουν να κάνω κάτι!!Ελπίζω να με συγχωρήσετε όλοι σας!!χαχαχαχαχαχα!!\nΌλα όμως είναι πολύ ωραία!!!\nSpIrToKoYto 4 Μαΐου 2012 - 4:26 μ.μ.\nΡάσκο...όχι...δεν σε συγχωρούμε...\nτιμωρείσαι αυστηρά και την επόμενη φορά να είσαι ο πρώτος συμμετέχων για να εξιλεωθείς...\ncensurasigloXXI 2 Μαΐου 2012 - 7:58 μ.μ.\nΚαλό μήνα, φιλενάδες!\nΣυγχαρητήρια στην Vita!!!\nSpIrToKoYto 4 Μαΐου 2012 - 4:28 μ.μ.\nΒερονικούλα μου γλυκειά...Καλό μήνα και σε σας εκεί στην Ισπανία...\nπολλά φιλιά και αγκαλιές Χ 4...-:))\nΡουλα Σμαραγδενια 2 Μαΐου 2012 - 8:05 μ.μ.\nΣυνχαρητηρια...Βιβή μου στην τυχερή Βαγγελιώ...Κρήτη ήρθε το δώρο.!!!! τις αξίζει της Βαγγελιώς....οσο για τα λουλουδακια σου τι κουβάλισε ό άνθρωπος!!!!! χαρας το κουραγιο του..το ενεδρύο γλαστρα...όλα τα λεφτα..!!!!τα ψαράκια πρόσεχεεεεεε!!!!!! φιλακια ..πολλα..\nSpIrToKoYto 4 Μαΐου 2012 - 4:30 μ.μ.\nΡουλάκι μου,ναι,στη λεβεντογέννα κληρώθηκε...\nόσο για το σύντεκνο,το Λύκο,δεν έχει ανάγκη αυτός...τα θέλει και ο τραλαλάς του...\nτα ψαράκια χαίρουν άκρας υγείας...μην ανησυχείς...\neleni 2 Μαΐου 2012 - 8:07 μ.μ.\nΜπράβο στη Vita,να χαρεί το δωράκι!\nΤι ομορφιές πολύχρωμες και μυρωδάτες!\nSpIrToKoYto 4 Μαΐου 2012 - 4:32 μ.μ.\nη βεράντα είναι το ψώνιο μας...\nπιό πολύ χρόνο τρώμε έξω παρά μέσα...\nPepi 2 Μαΐου 2012 - 8:46 μ.μ.\nΠολύ όμορφες μυρωδάτες και ζωντανές φωτογραφίες! Συγχαρητηρια στη νικήτρια! Να'σαι καλά και καλό μήνα να'χεις!\nSpIrToKoYto 4 Μαΐου 2012 - 4:33 μ.μ.\nεπίσης Pepi μου...\nευχαριστώ πολύ,να είσαι καλά και εσύ και καλό σου μήνα..-:))\nΑνεράιδα 2 Μαΐου 2012 - 8:52 μ.μ.\nΑχ δεν πρόλαβα.....!!! Είχα σκοπό να σου στείλω το στεφάνι μου (παρεπιμπτόντως, σε ευχαριστώ και που με ειδοποίησες μια και έχω χαθεί λίγο τελευταία), αλλά καθυστέρησα να το ανεβάσω....Δεν πειράζει, είναι πανέμορφη ιδέα για διαγωνισμό και μπράβο που το σκέφτηκες και το υλοποίησες!!! Καλό μήνα και συγχαρητήρια στη Βίτα μας!!!\nSpIrToKoYto 4 Μαΐου 2012 - 4:35 μ.μ.\nδεν πειράζει...έτσι κι έτσι τις ομορφιές σου τις βλέπουμε στο μπλογκ σου...\nτην επόμενη φορά κοριτσάκι..\nΑνεράιδα 2 Μαΐου 2012 - 8:55 μ.μ.\nΑχ δεν πρόλαβα.....Σε ευχαριστώ που με ειδοποίησες, είχα σκοπό να στείλω το στεφάνι μου, αλλά χθες καθυστερήσαμε και δεν πρόλαβα να στο στείλω....δεν πειράζει, εσύ να 'σαι καλά και θα συμμετάσχω στον επόμενο διαγωνισμό! Μπράβο για την ωραία ιδέα σου και καλό μήνα! Συγχαρητήρια πολλά και στη Βίτα μας!!\nSpIrToKoYto 4 Μαΐου 2012 - 4:37 μ.μ.\nμπορεί να μη πρόλαβες τη κλήρωση,αλλά από συμμετοχή στα σχόλια κέρδισες...λολ\nΕΛΕΝΑ 2 Μαΐου 2012 - 8:56 μ.μ.\nΠολλά συγχαρητήρια στην τυχερούλα Vita, της αξιζει και να το χαρεί το δωράκι της εύχομαι!\nΟσο για τον Λύκο..... ήρωας ο άνθρωπος χα χα χαα!!\nΦιλιά πολλά Βιβίκα μου με την πανέμορφη βεράντα!\nSpIrToKoYto 4 Μαΐου 2012 - 4:39 μ.μ.\nδεν μου λες ΕΛΕΝΑκι μου,\nο Λύκος είναι ήρωας για το κουβάλημα μόνο...???...pppp\nφιλιά κοριτσάκι,καφές προσφέρεται καθημερινά ως γνωστόν...-:))\nmarilise 2 Μαΐου 2012 - 10:12 μ.μ.\nσυγχαρητήρια και στις δυο σας και σε όλες τις φιλενάδες μοναδικές συμμετοχές σας φιλώ\nSpIrToKoYto 4 Μαΐου 2012 - 4:41 μ.μ.\nαπό τις πιό όμορφες και λουλουδάτες αναρτήσεις μου...\nγέμισε λουλούδια ο κήπος μου...\napinkdreamer 2 Μαΐου 2012 - 10:42 μ.μ.\nκαι του χρονου να ειμαστε καλα βιβη μου!!!\nSpIrToKoYto 4 Μαΐου 2012 - 4:42 μ.μ.\nκαι του χρόνου μαγισσούλα μου...\nόλοι να είμαστε καλά και του χρόνου ακόμα καλύτερα...\nGinger 2 Μαΐου 2012 - 11:34 μ.μ.\nσπιρτοκουτακι μου δεν θέλω να σε στεναχωρήσω μόνο να σε προετοιμάσω (ψυχολογικα)\nΠριν μερικά χρονια μες την καλή χαρά αποκτήσαμε ένα ενυδρίο που το είχαμε κι εγώ κι ό Γλάρος μου μεγάλο μεράκι. Τι γλυκειά ηρεμία μετέδιδαν στον χώρο τα χαράκια όπως κολυμπούσαν όλο χάρη. Μέχρις ώτου αρχίσαμε να τα μαζεύουμε με την απόχη το ένα μετα το άλλο τουμπανιασμένα. Ειχα μάθει κι όλας τα αρχικά σταδια του δυστάρεστου γεγονότος και πολλές φορές ξύπναγα το βραδυ να δω αν τα ψαράκια είναι καλά. Μεγάλη στεναχωρια σπιρτοκουτάκι μου. Προετοιμάσου σε παρακαλώ. Φιλάκαι\nSpIrToKoYto 4 Μαΐου 2012 - 4:48 μ.μ.\nένα θα σου πω...είχα κάποτε χρυσόψαρο που επί 2 χρόνια διαβιούσε στο μπιντέ του μπάνιου...\nέσπασε η γυάλα του κάποια μέρα και για να μη το χάσω ,το πέταξα μέσα στο μπιντέ που έβαλα νερό...\nοι μέρες περνούσαν κι αυτό κολυμπούσε χαρούμενο και ανέμελο εκεί μέσα...\nμέχρι που λυπήθηκα να του χαλάσω την ευτυχία και να το βάλω σε νέα γυάλα και το άφησα εκεί...\nτου έβαλα και όλα τα σχετικά και έκανα το μπιντέ λιμνούλα...\nδύο χρόνια λέμε...μετά μας άφησε χρόνους γιατί και πολύ έζησε απ' ότι μας είπαν...\nφιλιά και από μένα και θα ενημερώνω για τη πορεία της εγκυμοσύνης...λολ\nMarina 3 Μαΐου 2012 - 2:16 π.μ.\nΓια να δούμε τι θα...ξεγεννήσει και η κάλπη...!!! Θα'ναι το τυχερό μας αυτός ο μήνας;;;\nSpIrToKoYto 4 Μαΐου 2012 - 4:50 μ.μ.\nμιλάμε για τύχη βουνό...\nκάτσε να δούμε και τί θα ξεγεννήσει η ψαρούλα...\nγι'αυτή έχω μεγαλύτερη αγωνία...\nγια τη κάλπη τα αποτελέσματα σχεδόν τα ξέρω...\nΑνώνυμος 3 Μαΐου 2012 - 9:47 π.μ.\nkaλο μηνα !!συχαρητηρια!!!!στην τυχερη!!!\nπολυ ομαρφη η γυαλα!!!!\nδεν εχω υπολογιστη πια!!!κλαψ!καηκε!!\nπαω νακουσω..λιγο την...χιχι!!κονσερβα σου....!!\nο υπολογιστης αυτος ειναι ...ξενος.....κλαψ!!\nευχαριστω!!!οποτε μπορω...θα ερχομαι να σας ακουω\nκαι να σας διαβαζω!!! ΤΗΝ...καλημερα.ΜΟΥ..!!!!ΣΕ...ΟΛΟΥς!!!!!!!\nSpIrToKoYto 4 Μαΐου 2012 - 4:53 μ.μ.\nΙριδούλα μου,μας λείπεις...\nθα μεταφέρω σε όλους τις καλημέρες σου...\nελπίζω να σε έχουμε σύντομα κοντά μας...\nφιλιά πολλά μικρή μου...-:))\nSweet cherry - Zouzouna 3 Μαΐου 2012 - 9:52 π.μ.\nΚαλημερααααα! Τον διαγωνισμό δεν τον πήρα πρέφα.. όμως πηρα το απόκτημά σου!!\nε, ναι, αυτό με το βάρος βεραντιακώς, να το προσέξετε.. Είχαμε προβληματα παλαιότερα εμείς (οι απο πάνω γλαστρούχοι !).\nΜε το καλό (γενικώς, ειδικώς και αορίστως) και πάντα χαρές *ψαράκια μωρά, λουλούδια υγρά", καλό μήνααααααααααα !!!!\nSpIrToKoYto 4 Μαΐου 2012 - 4:56 μ.μ.\nSweet cherry - Zouzounίτσα μου,\nτί εννοείς..???...σας ήρθαν στο κεφάλι οι αποπάνω...???\nαπό στεγανότητα δεν υπάρχει πρόβλημα σε μας...\nΚαλό μήνα και σε σένα και πολλά φιλιά...-:))


Μυαλό δεν έβρεξε καθόλου; Πώς γίνεται το 2022 να σκεφτόμαστε όπως το 1958; – ΟΝΗΣΙΛΟΣ\nΟΝΗΣΙΛΟΣ > Μυαλό δεν έβρεξε καθόλου; Πώς γίνεται το 2022 να σκεφτόμαστε όπως το 1958;\nΣαν σήμερα, στις 12 Ιουνίου του 1958, στο ελληνοκυπριακό χωριό Κοντεμένος, στην Κερύνεια, έφτασαν πληροφορίες ότι στη Σκυλλούρα, διπλανό χωριό, είχαν αρχίσει συγκρούσεις μεταξύ Ελληνοκυπρίων και Τουρκοκυπρίων. 35 Κοντεμενιώτες επιβιβάστηκαν σε δυο φορτηγά για να πάνε να βοηθήσουν τους Ελληνοκύπριους. Έξω από το χωριό συνελήφθησαν όλοι από Βρετανούς στρατιώτες οι οποίοι τους οδήγησαν στο τουρκοκυπριακό χωριό Κιόνελι.\nΑφού τους περιέφεραν στους δρόμους του χωριού, αφήνοντας μπροστά τους να πορεύονται Τουρκοκύπριοι μοτοσικλετιστές, οι οποίοι καλούσαν τον όχλο να ξεσηκωθεί εναντίον τους, άφησαν τους 35 Ελληνοκύπριους ελεύθερους και τους καθοδήγησαν να επιστρέψουν με τα πόδια στο χωριό τους διασχίζοντας τα χωράφια του Κιόνελι. Εκεί, απροστάτευτοι στα χωράφια, ένα πλήθος Τουρκοκυπρίων τους επιτέθηκε με ρόπαλα και γεωργικά εργαλεία. Τους χτυπούσαν μέχρι θανάτου, ακριβώς όπως ο όχλος χτυπούσε τον Τάσο Ισαάκ στη Δερύνεια τον Αύγουστο του 1996. Οκτώ Κοντεμενιώτες άφησαν την τελευταία τους πνοή στα χωράφια του Κιόνελι. Οι υπόλοιποι κατάφεραν να διαφύγουν τραυματισμένοι.\nΗ σφαγή των Κοντεμενιωτών ήταν η κορύφωση της χρησιμοποίησης των Τουρκοκυπρίων από τους Βρετανούς για να τους βάλουν απέναντι στους Ελληνοκύπριους και στην ΕΟΚΑ. Και οι Τουρκοκύπριοι συμμετείχαν στη στημένη βαρβαρότητα των Βρετανών ως πραγματικοί βάρβαροι. Πείσθηκαν ότι οι εχθροί τους είναι οι Ελληνοκύπριοι και όχι οι αποικιοκράτες, και μάλιστα, όταν η ΕΟΚΑ ουδέποτε έβλαψε Τουρκοκύπριους από την αρχή του αγώνα μέχρι το τέλος του.\n«Έχω να πω το εξής: Οι Ελληνοκύπριοι είχαν έναν εθνικοαπελευθερωτικό αγώνα ενάντια στους αποικιοκράτες, όμως οι Τουρκοκύπριοι δεν είχαν καθόλου τέτοιο αγώνα. Οι Τουρκοκύπριοι δεν πολέμησαν ενάντια σε κανέναν αποικιοκράτη που ήρθε από το εξωτερικό. Πολέμησαν μόνο ενάντια στους Ελληνοκύπριους στο νησί. Και τον αποκάλεσαν “αγώνα ύπαρξης” αυτόν».\nΤο έγραφε την περασμένη Τετάρτη ο Σενέρ Λεβέντ (Πολίτης, Αβρούπα) και θαύμασα για πολλοστή φορά την σπάνια ειλικρίνεια του. Δεν νομίζω να υπάρχουν πολλοί Τουρκοκύπριοι που έχουν αυτή την ιστορική επίγνωση. Η πλύση εγκεφάλου που έγινε και συνεχίζεται στην τουρκοκυπριακή κοινότητα, ήταν καταλυτική. Αλλά, το πρόβλημα δεν είναι η ιστορία, είναι που όσα έγιναν στα μαύρα χρόνια των συγκρούσεων δεν μας έβαλαν μυαλό. Δεν έβαλαν μυαλό στους Τουρκοκύπριους, για την ακρίβεια. Διότι, οι Ελληνοκύπριοι, πιστεύω σχεδόν στο σύνολο τους, ειδικά μετά την εισβολή και τις συνέπειες της, αναγνώρισαν και τα λάθη τους και τα εγκλήματα τους και δεν πρόκειται να τα ξανακάνουν. Το μόνο που αποζητούν είναι να διασφαλίσουν ένα ειρηνικό αύριο. Μαζί με τους Τουρκοκύπριους. Αλλά, όχι μαζί με την Τουρκία. Διότι, θεωρούν δεδομένο ότι αυτό σημαίνει νέες περιπέτειες.\nΘα μπορούσαμε, λοιπόν, να αφήσουμε στις σελίδες της ιστορίας και τη σφαγή του Κιόνελι και τις λεηλασίες του Αγίου Κασσιανού και της Ομορφίτας, και τη σύμπραξη των Τουρκοκυπρίων με τους Βρετανούς αποικιοκράτες ενάντια στον απελευθερωτικό αγώνα. Αλλά, πώς μπορεί να γίνει αυτό αφού η ιστορία συνεχίζεται σήμερα. Όπως σύμπραξαν με τους Βρετανούς αποικιοκράτες συμπράττουν σήμερα με τους Τούρκους αποικιοκράτες. Ενάντια στους Ελληνοκύπριους. Και όχι μόνο οι ακραίοι εθνικιστές.\nΑκόμα και ο πρόεδρος του Ρεπουμπλικανικού Τουρκικού Κόμματος, Τουφάν Ερχιουρμάν, ένιωσε την ανάγκη να απαντήσει στην πρόεδρο της ΠΟΓΟ, Σκεύη Κουκουμά, όταν πρόσφατα σε συνέδριο της Γυναικείας Οργάνωσης του ΡΤΚ στα κατεχόμενα, αναφέρθηκε στην κατοχή. Έκανε παρέμβαση ο Ερχιουρμάν για να πει: «Θεωρώ υποχρέωση και ευθύνη μου να αναφέρω ξεκάθαρα ότι ως ΡΤΚ δεν δεχόμαστε και απορρίπτουμε κάποιους όρους που χρησιμοποίησε στην ομιλία της εδώ η αξιότιμη εκπρόσωπος της ΠΟΓΟ, την ορολογία κατεχόμενη περιοχή».\nΔεν είναι, όμως, θέμα ορολογίας, δεν λύνονται με γλωσσάρια τα προβλήματα της στρατιωτικής κατοχής. Είναι η ουσία όλων των προβλημάτων μας που ξεκίνησαν από τη δεκαετία του 50 και σήμερα, αλλάξαμε αιώνα αλλά δεν αλλάξαμε μυαλά. Το ότι οι Ελληνοκύπριοι θεωρούν την Τουρκία κατοχική χώρα και οι Τουρκοκύπριοι, δεξιοί κι αριστεροί, την θεωρούν ειρηνοποιό. Και συνεχίζουν την πλύση εγκεφάλου που ξεκίνησε από τους παππούδες τους ότι κινδυνεύουν από τους Ελληνοκύπριους και χρειάζονται την Τουρκία να τους προστατεύσει, ενώ θα μπορούσαν να στρέψουν τις όποιες ανησυχίες τους προς την Ευρωπαϊκή Ένωση ως σύγχρονοι άνθρωποι. Ακόμα και αυτές τις μέρες ειδικά, που δεν κρύβονται πια τα σχέδια της Άγκυρας για την Κύπρο και για την τουρκοκυπριακή κοινότητα!\nΔεν περιμένει κανένας ότι οι Τουρκοκύπριοι θα κάνουν αντιαποικιακό αγώνα κατά της Τουρκίας, παρότι αυτό το οφείλουν αν θέλουν να διατηρήσουν κοινότητα και αυτονομία, αλλά κάθε λογικός άνθρωπος θα περίμενε ότι θα είχαν αντιληφθεί μέχρι τώρα ότι το συμφέρον και η ελπίδα τους είναι μόνο το ενιαίο κράτος εντός της Ευρωπαϊκής Ένωσης. Αλλά, όταν δεν το αντιλαμβάνονται ούτε διαλλακτικοί, προοδευτικοί πολιτικοί, όπως ο Ερχιουρμάν, είμαστε έτη φωτός μακριά.


Επίθεση Πέδρο Λεόν σε Μουρίνιο - Onsports.gr\nΓιάννης Ασκούνης\t05 Οκτωβρίου 2011, 05:32\nΠΟΔΟΣΦΑΙΡΟ / Ρεάλ Μαδρίτης\t/ Τσέλσι\t/ Χετάφε\nΕπίθεση Πέδρο Λεόν σε Μουρίνιο\nΜε «βαρείς» χαρακτηρισμούς επιτέθηκε ο Πέδρο Λεόν στον Ζοσέ Μουρίνιο, αφού θεωρεί πως ο Πορτογάλος προπονητής εμπόδισε την ομαλή πορεία της καριέρας του.\nΟ 24χρονος ακραίος χαφ επέστρεψε φέτος στην Χετάφε, σαν δανεικός από την Ρεάλ. Η μεταγραφή ολοκληρώθηκε την τελευταία ημέρα των μεταγραφών και από τα παρακάτω γίνεται αντιληπτό πως η κίνηση της τελευταίας στιγμής απέτρεψε «εμφύλιο»:\n«Ήμουν υποβαθμισμένος στην Ρεάλ και ντρέπομαι για αυτό. Δεν έκανα κάτι λάθος. Αντίθετα πρόσφερα όσα μπορούσα, ήμουν επαγγελματίας και δούλευα σκληρά. Θεωρώ πως όλοι οι ποδοσφαιριστές με συμβόλαιο θα πρέπει να έχουν ίση μεταχείριση. Αυτό δεν συνέβη στην δική μου περίπτωση, αλλά δεν είχα λόγο να παραπονεθώ».\n«Η Τσέλσι είναι μία από τις μεγαλύτερες ομάδες της Ευρώπης και φυσικά με ενθουσίασε αυτή η προοπτική. Ο προπονητής ξεκαθάρισε πως δεν θα με άφηνε να πάω. Μου είπε πως δεν θα έπαιζα πολύ στο Λονδίνο. Εγώ προσθέτω, πως προπονητής στην Τσέλσι ήταν τότε ο Κάρλο Αντσελότι, όχι αυτός».


Ολυμπιακός : «Παγώνει» η υπόθεση του Τράουκο - to10.gr\nΑρχική / ΠΟΔΟΣΦΑΙΡΟ / SUPERLEAGUE / Ολυμπιακός : «Παγώνει» η υπόθεση του Τράουκο\nΟι «ερυθρόλευκοι» αφήνουν προς το παρόν στην άκρη την απόκτηση του Περουβιανού αριστερού μπακ της Σεντ Ετιέν.\nΠαρότι όλα έδειχναν ότι η απόκτηση του Μικέλ Τράουκο από τον Ολυμπιακό ήταν σίγουρη, εντούτοις αποδεικνύεται το αντίθετο… Σύμφωνα με πληροφορίες, οι «ερυθρόλευκοι» αποφάσισαν να «παγώσουν» στην παρούσα φάση τις συζητήσεις με τον Περουβιανό αριστερό μπακ.\nΑκόμα και σήμερα το πρωί, τα γαλλικά ΜΜΕ διατυμπάνιζαν ότι το ταξίδι του Τράουκο στην Αθήνα είναι θέμα χρόνου. Άλλωστε, αυτός ήταν ο λόγος που ο ποδοσφαιριστής αποκλείστηκε από την αποστολή της Σεντ Ετιέν για το φιλικό της Τετάρτης με τη Ρεν.\nΌμως, οι άνθρωποι του Ολυμπιακού έχουν τους δικούς τους ρυθμούς στις συζητήσεις και έκριναν ότι προς το παρόν, πρέπει να ζυγίσουν όλες τις επιλογές τους. Για αυτό, ενημέρωσαν την πλευρά του Τράουκο ότι οι επαφές «παγώνουν» για την ώρα.\nΟ Περουβιανός αριστερός μπακ δεν απορρίφθηκε, παραμένει ψηλά στη λίστα των «ερυθρόλευκων» και ίσως η περίπτωση του να ενεργοποιηθεί εκ νέου. Ακόμα και άμεσα. Αλλά, αυτό εναπόκειται στους ανθρώπους του Ολυμπιακού.\nΟι άνθρωποι του Ολυμπιακού έχουν και άλλες επιλογές για το αριστερό άκρο της άμυνας, στην ίδια λίστα με τον Τράουκο και θα κινηθούν ανάλογα με τις ανάγκες τους.\nΠΟΔΟΣΦΑΙΡΟ LIVE: Παναθηναϊκός - Λεβαδειακός\nSUPERLEAGUE LIVE: Λαμία - ΟΦΗ\nSUPERLEAGUE Επίσημο: Στον ΠΑΟΚ ο Τσόλακ, έρχεται το βράδυ στη Θεσσαλονίκη


RunningNews.gr - Βαλκανικό Πρωτάθλημα Β ΗΜΕΡΑ : Μεγάλα ατομικά ρεκόρ από τους Καραγιάννη και Περιστέρη - Ειδήσεις\nΒαλκανικό Πρωτάθλημα Β ΗΜΕΡΑ : Μεγάλα ατομικά ρεκόρ από τους Καραγιάννη και Περιστέρη\nLIVE STREAMING, LIVE ΑΠΟΤΕΛΕΣΜΑΤΑ και ενημέρωση λεπτό προς λεπτό : Βαλκανικό Πρωτάθλημα στίβου Β ΗΜΕΡΑ\n* εδώ όσα έγιναν χθες : Βαλκανικό Πρωτάθλημα Α' ΗΜΕΡΑ: Καλές παρουσίες από την ομάδα μας στη Ρουμανία. 5η η Μαρινάκου, 8ος Αναγνώστου\nΒαλκανικό Πρωτάθλημα: Μεγάλα ατομικά ρεκόρ από τους Καραγιάννη και Περιστέρη\nΙδιαίτερα αποδοτική ήταν η παρουσία της χώρας μας στο Βαλκανικό Πρωτάθλημα, που έγινε στην πόλη Κραϊόβα της Ρουμανίας. Η εθνική μας ομάδα κατέκτησε την πρώτη θέση τόσο στον πίνακα των μεταλλίων με εννέα χρυσά έξι ασημένια και εννέα χάλκινα, όσο και στον πίνακα της βαθμολόγησης με 224.5 βαθμούς κι έδειξε σε καλή κατάσταση ενόψει της απαιτητικής συνέχειας.\nΗ Αναϊς Καραγιάννη πρόσθεσε μία ακόμη εξαιρετική παρουσία στο ενεργητικό της, αφού διένυσε τα 100 μ. εμπ. σε 13.15 (0,4) και κατέκτησε το χρυσό μετάλλιο στο Βαλκανικό Πρωτάθλημα.\nΗ αθλήτρια βελτίωσε το ατομικό της 13.27 από τα Παπαφλέσσεια κι "έπιασε" στην πέμπτη θέση όλων των εποχών την Ολυμπία Πετσούδη. Παράλληλα έδειξε πως είναι σε θέση να κυνηγήσει την πρόκριση στο Ευρωπαϊκό Πρωτάθλημα μέσα από ράνκινγκ. Η αθλήτρια έχει κάνει φέτος πέντε κούρσες και σε καθεμία από αυτές έδειξε σημαντικά σημάδια βελτίωσης. Πολύ καλή παρουσία πραγματοποίησε και η Ελισάβετ Πεσιρίδου, που ήταν τρίτη στο ίδιο αγώνισμα με 13.29 και βελτίωσε το φετινό της ρεκόρ. Η αθλήτρια, αντιμετώπισε διάφορα προβλήματα από την αρχή της χρονιάς και πλέον δείχνει να βρίσκει σταδιακά τον αγωνιστικό της ρυθμό.\nΗ τετράδα των γυναικών της μεγάλης σκυτάλης αποτελούμενη κατά σειρά από τις Δέσποινα Μουρτά, Μαρίτα Αργυρού, Άννα Κιάφα και Ανδριάνα Φέρρα έφτασε εύκολα στη νίκη με 3.34.29. Η χώρα μας συνεχίζει τις καλές παρουσίες στις σκυτάλες αποτέλεσμα της συστηματικής δουλειάς που γίνεται και στις δύο αποστάσεις. Άτυχη στάθηκε η ομάδα των Ανδρών, που δεν κατάφερε να τερματίσει, καθώς στην τελευταία αλλαγή ανάμεσα στον Μιχάλη Παππά και τον Σπύρο Δουκατέλη έγινε ένα μικρό ατύχημα. Ο Παππάς πάτησε πάνω στην αλλαγή το παπούτσι του Δουκατέλη και του έσκισε το πόδι, με αποτέλεσμα ο δεύτερος να μην είναι σε θέση να συνεχίσει την προσπάθεια του. Στην ομάδα έτρεξαν ακόμη οι Δημήτρης Λεβαντίνος και Γιώργος Λαμπρόπουλος.\nΜία ακόμη σταθερή εμφάνιση πρόσθεσε στο ενεργητικό του ο Χρήστος Κοτίτσας, που ήταν δεύτερος στα 800 μ. με 1.48.36. Ο αθλητής της Πίτσας Παρχαρίδου έχει τρέξει φέτος την απόσταση δύο φορές σε 1.48.13, επίδοση πολύ κοντά στο ατομικό του 1.48.07 και ο στόχος του παραμένει μια επίδοση κάτω από 1.48.00.\nO Γιώργος Σταμούλης ανέβηκε στο τρίτο σκαλί του βάθρου στα 3.000 μ. στιπλ με 9:00.39, περίπου 20 ημέρες από το 8:48.79, που σημείσε στην Ολλανδία. Ο αθλητής είναι σε καλή κατάσταση φέτος και δείχνει σε θέση να κυνηγήσει ακόμη γρηγορότερους χρόνους.\nΔύο μετάλλια κατέκτησε η χώρα μας στο τριπλούν τον ανδρών με τον Νίκο Ανδρικόπουλο να αναδεικνύεται νικητής με 16,29 μ. και τον Ανδρέα Πανταζή να είναι τρίτος με 16,00 μέτρα. Οι δύο άλτες δεν πήγαν όσο μακριά θα ήθελαν, ωστόσο συγκέντρωσαν βαθμούς που θα τους φανούν χρήσιμοι στο κυνήγι της πρόκρισης στις κορυφαίες διοργανώσεις της χρονιάς. Ο Ανδρικόπουλος βελτίωσε το φετινό του ρεκόρ (16,13 μ.), δύο φορές, αφού είχε ακόμη άλμα στα 16,19 μέτρα. Στο βάθρο των νικητών ανέβηκε και ο Πέτρος Χατζίου, που ξεπέρασε τα 5,30 μ. στο επί κοντώ. Ο αθλητής στη συνέχεια έκανε ένα άκυρο στα 5,40 μ. και δύο στα 5,45 μέτρα.\nΣτη Ρουμανία δίπλα στην εθνική μας ομάδα βρέθηκε, προσκεκλημένος των διοργανωτών, και το μέλος της Βαλκανικής Ένωσης και της Ευρωπαϊκής Ομοσπονδίας, Παναγιώτης Δημάκος.\nΟι θέσεις των αθλητών και αθλητριών μας στη δεύτερη ημέρα των αγώνων\n2ος 1.48.36 Χρήστος Κοτίτσας 800 μ.\n3ος 5,30 μ. Πέτρος Χατζίου Επί κοντώ\n3ος 16,00 μ. Ανδρέας Πανταζής Τριπλούν\n4η 14,86 μ. Μαρία Μαγκούλια Σφαιροβολία\n8ος 1.50.22 Χαράλαμπος Λαγός 800 μ.\n10ος 55,82 μ. Ιάσων Θανόπουλος Δισκοβολία\n- Γιάννης Ρίζος επί κοντώ άκυρος\n- 4Χ400 μ.: Λεβαντίνος, Λαμπρόπουλος, Παππάς, Δουκατέλης δεν τερμάτισαν\nΣπουδαία παρουσία από την Σκαρβέλη με 71,08 μέτρα\nΗ Σταματία Σκαρβέλη συμμετείχε στον απευθείας τελικά της σφυροβολίας και αναδείχθηκε νικήτρια με βολή στα 71,08 μέτρα. Η αθλήτρια με αυτή της την εμφάνιση αναμένεται να ανέβει ακόμη περισσότερο στο ράνκινγκ, που αφορά στο Παγκόσμιο Πρωτάθλημα του Όρεγκον. Η Σκαρβέλη την περασμένη εβδομάδα έκλεισε στην 33η θέση της κατάταξης, με 32 αθλήτριες να έχουν δικαίωμα συμμετοχής στη διοργάνωση. Η αθλήτρια του Αλέξανδρου Παπαδημητρίου έχει φτάσει φέτος το ρεκόρ της στα 71,43 μέτρα.\nΤο απογευματινό πρόγραμμα των αγώνων σε Livestreaming μετάδοση :


Πως ο Τσίπρας έμεινε χωρίς άσους στο μανίκι - Ας Μιλήσουμε Επιτέλους\nΓιατί ο Πρωθυπουργός άλλαξε ορισμένες αρχικές αποφάσεις του, ακόμη και δεσμεύσεις, για τα νέα μέλη του Υπουργικού Συμβουλίου - Δυσαρέσκεια στους συντρόφους για την παρέα του Μαξίμου.\nΤο νέο Υπουργικό Συμβούλιο δεν είναι αυτό που είχε ονειρευτεί ο πρωθυπουργός. Και σε πρόσωπα και σε θέσεις. Ομως οι διερευνητικές επαφές που έγιναν με προσωπικότητες εκτός ΣΥΡΙΖΑ, οι οποίες λόγω των γνώσεων, των ικανοτήτων και της κοινωνικής αναγνώρισης που έχουν, θα προσέδιδαν αυξημένη βαρύτητα στο κυβερνητικό σχήμα, δεν απέδωσαν.\nΗ άρνηση ήταν μάλλον αναμενόμενη αφού ο βίος της νέας κυβέρνησης αναμένεται βραχύς (το πολύ οκτώ μήνες), οι δημοσκοπήσεις είναι αρνητικές, η εικόνα της έχει τρωθεί έτι περαιτέρω από την τραγωδία στο Μάτι, ενώ η πολιτική αντιπαράθεση προβλέπεται να είναι ακραία, μετωπική και βίαιη για σκάνδαλα του παρελθόντος, σκοτεινές υποθέσεις και παρακμιακά φαινόμενα διαφθοράς και διαπλοκής. Εκ των πραγμάτων, λοιπόν, ο Αλέξης Τσίπρας άλλαξε ορισμένες αρχικές αποφάσεις του, ακόμη και δεσμεύσεις, για τα νέα μέλη του υπουργικού συμβουλίου. Για παράδειγμα, ο Δημήτρης Βίτσας παρέμεινε στο υπουργείο Μετανάστευσης ενώ ήταν να πάει στο Προστασίας του Πολίτη, με αποτέλεσμα να αναγκαστεί να μετακομίσει στην Κατεχάκη η Ολγα Γεροβασίλη, παρότι δεν το ήθελε. Εμεινε εκτός κυβέρνησης ο Νίκος Φίλης παρότι είχε συμφωνηθεί η επιστροφή του στην κυβέρνηση και μάλιστα στο πρώτο τη τάξει υπουργείο, το Εσωτερικών. Και σειρά άλλων παραδειγμάτων που πλέον όμως δεν έχουν κανένα νόημα, πέραν του παραπολιτικού σχολιασμού.\nΒεβαίως, αξίζει να επισημανθεί ότι οι δυσαρεστημένοι στον ΣΥΡΙΖΑ από τον ανασχηματισμό, τόσο στην Κουμουνδούρου όσο και στην Κοινοβουλευτική Ομάδα, λένε ότι ο Τσίπρας «μετά τους Τζανακόπουλο, Λιάκο και Βασιλειάδη, έβαλε στην κυβέρνηση και τους υπόλοιπους της παρέας», αναφερόμενοι στη Νοτοπούλου, στον Καλογήρου, στον Καϊτατζή και άλλους, που το μεν Μαξίμου βαφτίζει «η νέα γενιά που πρέπει να διοικήσει τη χώρα και στρατηγικά να ανανεώσει και τον ΣΥΡΙΖΑ», οι δε άλλοι αντιλέγουν ότι «έγιναν υπουργοί μόνο και μόνο για να αυξήσουν τις πιθανότητες να εκλεγούν βουλευτές και να είναι αφενός η ασπίδα του Τσίπρα για τα πυρά που θα δεχθεί από τη Ν.Δ. όταν θα είναι στην αντιπολίτευση και αφετέρου οι πρωτομάστορές του στο χτίσιμο του μεγάλου, και προσωπικού, κόμματος της Κεντροαριστεράς που ονειρεύεται ο Αλέξης με τον Παππά, τον Πιτσιόρλα, τον Φλαμπουράρη, τον Βερναρδάκη, τον Σπίρτζη και τους άλλους πασοκογενείς».\nΕπιπροσθέτως, ο πρωθυπουργός οδηγήθηκε σε επιλογές που δεν προκάλεσαν ιδιαίτερο ενδιαφέρον ή και σχολιάστηκαν αρνητικά και οπωσδήποτε αύξησαν τη δυσαρέσκεια τουλάχιστον στα αριστερόστροφα στελέχη και μέλη του ΣΥΡΙΖΑ. Ενώ ήταν αρκετοί αυτοί που υποστήριζαν ότι με τη λήξη των μνημονίων θα πρέπει να τελειώσει και η συγκυβέρνηση με τον Πάνο Καμμένο και το κόμμα του και να αναζητηθούν άλλες συμμαχίες, οι ΑΝ.ΕΛ. ενίσχυσαν τη θέση τους στην κυβέρνηση. Και όχι μόνο αυτό, αλλά ήρθε και η κυρία Κατερίνα Παπακώστα και... έδεσε το γλυκό της «πρώτη φορά» αριστερής κυβέρνησης, ενώ προκάλεσε και γέλια η απόπειρα να βαφτιστεί η υπουργοποίησή της ως διεμβολισμός της Κεντροδεξιάς.\nΗ ψήφος Παπακώστα\nΣτα ανώτερα κυβερνητικά δώματα είναι κοινό μυστικό, ενώ το ομολόγησε και δημοσίως ο νέος γραμματέας του ΣΥΡΙΖΑ Πάνος Σκουρλέτης, ότι η μεταγραφή της κυρίας Παπακώστα έγινε επειδή υποσχέθηκε ότι θα ψηφίσει τη συμφωνία των Πρεσπών για το Μακεδονικό όταν αυτή έρθει στη Βουλή. Το Μακεδονικό φαίνεται ότι ήταν μια σοβαρή παράμετρος στη συγκρότηση του νέου κυβερνητικού σχήματος. Απομακρύνθηκε από το Μακεδονίας-Θράκης η κυρία Μαρία Κόλλια-Τσαρουχά των ΑΝ.ΕΛ., που δεν ήταν οπαδός της συμφωνίας και στη θέση της μπήκε η διευθύντρια του γραφείου του πρωθυπουργού στη Θεσσαλονίκη Κατερίνα Νοτοπούλου. Επίσης, μέλη της κυβέρνησης λόγω του Μακεδονικού έγιναν ο Μάρκος Μπόλαρης από τις Σέρρες, η Ολυμπία Τελιγιορίδου από την Καστοριά και ο Στάθης Γιαννακίδης από την Καβάλα, που εκλέγεται όμως στην Ξάνθη.\nΟι περιπτώσεις της Μαριλίζας Ξενογιαννακοπούλου και της Μυρσίνης Ζορμπά, που επίσης δεν σχολιάστηκαν με θετικό τρόπο, είναι διαφορετικές, αφού στόχο έχουν τη διεύρυνση προς την Κεντροαριστερά. Μόνο που αυτός ο στόχος δεν επιτυγχάνεται. Οσο καλές κι αν είναι οι δύο κυρίες σε καμία περίπτωση δεν μπορεί να υποστηριχθεί ότι η υπουργοποίησή τους επικυρώνει ή έστω τροχοδρομεί τη συμμαχία της ριζοσπαστικής αριστεράς με την Κεντροαριστερά. Απλώς για την ιστορία σημειώνουμε ότι η κυρία Ζορμπά το 2014 είχε γίνει στόχος έντονων επικρίσεων από την αριστερή πτέρυγα του ΣΥΡΙΖΑ, η οποία δεν την ήθελε στο ευρωψηφοδέλτιο του κόμματος επειδή ήταν «οπαδός του Σημίτη»!\nΗ αμφίπλευρη διεύρυνση που επιχείρησε ο Τσίπρας είναι καρικατούρα σε σχέση με αυτά που γίνονταν στο παρελθόν. Για παράδειγμα, όταν ο Ανδρέας Παπανδρέου έκανε αμφίπλευρες διευρύνσεις έφερνε στο ΠΑΣΟΚ, και χωρίς να τους κάνει υπουργούς, από αριστερά τον Μάρκο Βαφειάδη, τον αρχηγό του Δημοκρατικού Στρατού, από το Κέντρο τον Γεώργιο Μαύρο, τον αρχηγό της Ενωσης Κέντρου και από δεξιά τον Ιωάννη Μπούτο, υποψήφιο πρόεδρο της Ν.Δ. Αυτά τα πρόσωπα είχαν όντως σοβαρή πολιτική σηματοδότηση και ήταν όντως σημαντικά ανοίγματα με απήχηση προς τα άλλα κόμματα, αλλά και τα εξωπολιτικά κέντρα εξουσίας.\nΤο ίδιο είχε κάνει και ο Γιώργος Παπανδρέου με την αμφίπλευρη διεύρυνση του ΠΑΣΟΚ. Από δεξιά έφερε τους δύο ισχυρούς εκφραστές του φιλελευθερισμού στη Ν.Δ., τον Στέφανο Μάνο και τον Ανδρέα Ανδριανόπουλο και από αριστερά τη Μαρία Δαμανάκη και τον Μίμη Ανδρουλάκη, που εκπροσωπούσαν την ανανεωτική-φιλελεύθερη πτέρυγα της κομμουνιστογενούς αριστεράς του ΣΥΡΙΖΑ, ενώ είχαν σημαντική αναφορά στη γενιά του Πολυτεχνείου. Μάλιστα, είχε κάνει πρόταση και στον Αντώνη Σαμαρά -ο οποίος τότε, και μετά την περιπέτεια της Πολιτικής Ανοιξης, ήταν εκτός πολιτικής- να τον περιλάβει στο ευρωψηφοδέλτιο του ΠΑΣΟΚ, αλλά ο πρώην πρωθυπουργός προτίμησε την επιστροφή στη Ν.Δ. που του πρόσφερε ο Κώστας Καραμανλής.\nΣε κάθε περίπτωση, ο στόχος για διεύρυνση προς την Κεντροαριστερά δεν επιτυγχάνεται όχι γιατί υπάρχουν αντιδράσεις -ακόμη και ειρωνικές επικρίσεις- για τα πρόσωπα, αλλά επειδή πέραν των δηλώσεων για την ανάγκη να υπάρξει ενότητα των προοδευτικών δυνάμεων δεν εκφράζουν και δεν κινητοποιούν ευρύτερες κοινωνικές δυνάμεις. Είναι ατομικές προσχωρήσεις και όχι σηματωροί διεργασιών που συντελούνται. Το εγχείρημα θα κριθεί από το αν θα ακολουθήσουν κι άλλοι ή αν το κλίμα θα πολωθεί σε βαθμό που να μην επιτρέπει την οικοδόμηση προϋποθέσεων για συγκλίσεις των δύο όμορων χώρων. Πάντως, το επιτελείο του Τσίπρα φαίνεται να το έχει κατανοήσει αυτό και ως εκ τούτου θέτει νέο στόχο: να γονιμοποιηθεί η συμμαχία με την Κεντροαριστερά στις αυτοδιοικητικές εκλογές. Τόσο στους δήμους όσο και στις περιφέρειες είναι ειλημμένη απόφαση να στηριχθούν υποψήφιοι οι οποίοι στις προηγούμενες εκλογές κατέβηκαν ως ανεξάρτητοι και νίκησαν κατά κράτος τους κομματικούς υποψηφίους του ΣΥΡΙΖΑ.\nΟ ρόλος Σκουρλέτη\nΣτην κατεύθυνση αυτή εντάσσεται και η μετακίνηση του Πάνου Σκουρλέτη από την Κλαυθμώνος στην Κουμουνδούρου. Γνωρίζοντας, ως υπουργός Εσωτερικών, όλη την αυτοδιοικητική ανθρωπογεωγραφία και έχοντας ευρεία αποδοχή στο κόμμα, κρίθηκε ότι είναι ο άνθρωπος που μπορεί να οργανώσει με τον καλύτερο τρόπο τις δυνάμεις του ΣΥΡΙΖΑ για τις επερχόμενες τριπλές εκλογές τον Μάιο. Η αλήθεια βέβαια είναι ότι επρόκειτο και για έναν εύσχημο τρόπο να απομακρυνθεί από την κυβέρνηση ο Σκουρλέτης χωρίς να του χρεωθούν ευθύνες που αντικειμενικά, ως προϊστάμενος υπουργός, είχε για την τραγωδία στο Μάτι. Ορισμένοι πάντως καχύποπτοι υποστηρίζουν ότι ο Τσίπρας έβαλε γραμματέα τον Σκουρλέτη και όχι τον Παππά ή τον Τζανακόπουλο, όπως είχε ακουστεί, επειδή η βασίμως πιθανολογούμενη ήττα στις εκλογές θα διαχυθεί στο σύνολο των κομματικών ομάδων και δεν θα περιοριστεί αποκλειστικά στον Τσίπρα και την προεδρική ομάδα. Οι ευθύνες θα μοιραστούν σε όλους και στην πλειοψηφία και στη μειοψηφία, και στους «δεξιούς» και στους «αριστερούς» και στους «53+», με τους οποίους είναι σύμμαχος ο Σκουρλέτης. Μάλιστα κάποιοι που γνωρίζουν καλά τα εσωκομματικά υποστηρίζουν ότι είναι απίθανο ο Σκουρλέτης να μη ζήτησε -και να μην πήρε- διαβεβαιώσεις ότι δεν θα γίνει ο αποδιοπομπαίος τράγος σε περίπτωση ήττας στις εκλογές. Οπως μας λέει όμως κορυφαίο κυβερνητικό στέλεχος, σε περιπτώσεις ήττας οι συμφωνίες παύουν να ισχύουν, αφού τα δεδομένα είναι διαφορετικά και αναπόφευκτα θα υπάρξουν καρατομήσεις για να αλλάξει το κλίμα. Σε κάθε περίπτωση, εκτός από την κυβέρνηση, στις εκλογές θα κριθεί και το κόμμα και κατ’ επέκταση και ο γραμματέας του. Μέχρι τότε όμως ο Τσίπρας θέλει ηρεμία στην Κουμουνδούρου και αυτήν ο Σκουρλέτης τού τη διασφαλίζει.\nΑυτό που δεν μπορεί να διασφαλίσει στον πρωθυπουργό το νέο κυβερνητικό σχήμα είναι ότι θα φέρει επενδύσεις, ανάπτυξη, δουλειές και νέο πλούτο στη χώρα. Η λήξη των μνημονίων δεν συνοδεύτηκε και από εκτεταμένες κυβερνητικές αλλαγές σε δομές και πρόσωπα και συνακόλουθα και πολιτικές που θα πιστοποιούσαν ότι η χώρα γυρίζει σελίδα. Τα πράγματα με κάποιες ήσσονος σημασίας και μάλλον αδιάφορες για τους πολίτες αλλαγές και προσθήκες συνεχίζουν ως έχουν. Το οικονομικό επιτελείο της κυβέρνησης δεν άλλαξε ούτε και το συντονιστικό κέντρο του Μαξίμου. Το θετικό είναι ότι ενισχύθηκε το ποσοστό των γυναικών που συμμετέχουν στην κυβέρνηση, ενώ αρνητικό είναι το γεγονός ότι η κυβέρνηση αριθμεί πλέον 52 μέλη, όταν το προηγούμενο διάστημα ήταν αρκετοί αυτοί που υποστήριζαν ότι «θα πάμε σε ένα μικρό και ευέλικτο Υπουργικό Συμβούλιο και θα έχουμε δομικές αλλαγές στην κυβέρνηση».\nΠροφανώς, επειδή είναι η τελευταία κυβέρνηση πριν από τις εκλογές ο Τσίπρας θέλησε να ικανοποιήσει όσο το δυνατόν περισσότερα αιτήματα βουλευτών και συνεργατών του. Και φυσικά να προωθήσει τις αλλαγές που θα εξυπηρετήσουν τα σχέδιά του τους επόμενους -μέχρι τις εκλογές- μήνες. Μία από αυτές είναι και η ανάληψη του υπουργείου Δικαιοσύνης από τον Μιχάλη Καλογήρου, τον μέχρι πρότινος γενικό γραμματέα της κυβέρνησης. Η κόντρα Κοντονή - Παπαγγελόπουλου έληξε με νίκη του δεύτερου και οι γνωρίζοντες τα κυβερνητικά παρασκήνια προβλέπουν ότι εφεξής η συνεργασία του διδύμου που ηγείται του Δικαιοσύνης θα είναι ανέφελη και το κυριότερο -για τον σχεδιασμό του Μαξίμου- θα αντιμετωπίσει τις ανοιχτές και σπουδαίες δικαστικές εκκρεμότητες με ενιαία γραμμή.\nΕκεί που ενδεχομένως θα δοκιμαστεί περισσότερο η κυβερνητική συνοχή και η αποτελεσματικότητα του νέου Υπουργικού Συμβουλίου είναι στα θέματα της δημόσιας ασφάλειας. Σίγουρα, σε μια περίοδο ευαίσθητη και κρίσιμη λόγω της αυξανόμενης εγκληματικότητας αποτελεί καινοτομία να ανατεθεί η ομαλή και κυρίως η αποτελεσματική λειτουργία του πιο σκληρού και αυταρχικού μηχανισμού του κράτους σε δύο γυναίκες που προσεγγίζουν εντελώς διαφορετικά -έως και αντίθετα- τα ζητήματα δημόσιας τάξης και ελευθεριών.\nΚομβική η ΔΕΘ\nΑναμφίβολα και σε κάθε περίπτωση ο ανασχηματισμός θα κριθεί εκ του αποτελέσματος. Εάν φέρει θετικά αποτελέσματα που θα βελτιώσουν την εικόνα και τα ποσοστά της κυβέρνησης οι αλλαγές -για τον Τσίπρα- θα αποδειχθούν ορθές και καλές. Βεβαίως, ο πρωθυπουργός και οι συνεργάτες του γνωρίζουν ότι ο ανασχηματισμός πέρα από την καταλληλότητα των προσώπων στην αποτελεσματική διαχείριση των κρατικών υποθέσεων θα κριθεί πρωτίστως από τις πολιτικές που θα εφαρμοστούν. Οι αυξήσεις στον κατώτατο και υποκατώτατο (!) μισθό, η διανομή κοινωνικού μερίσματος και οι φοροελαφρύνσεις είναι καλές, αλλά αν περικοπούν οι συντάξεις ο ΣΥΡΙΖΑ θα κατρακυλήσει σε μονοψήφια ποσοστά, προβλέπουν ακόμη και συνεργάτες του πρωθυπουργού. «Καλύτερα να μην κατέβουμε καν στις εκλογές», μας λέει χαρακτηριστικά κορυφαίος υπουργός. Ως εκ τούτου θα πρέπει να θεωρείται βέβαιο ότι η κυβέρνηση δεν θα περικόψει τις συντάξεις. Ωστόσο, αυτό δεν είναι αρκετό για να αντιστραφεί το δυσμενές κλίμα. Το επόμενο Σαββατοκύριακο ενδέχεται μάλιστα και να επιδεινωθεί εάν υπάρξουν σοβαρά επεισόδια και συγκρούσεις στη Θεσσαλονίκη, όπου ο πρωθυπουργός, στο πλαίσιο της ΔΕΘ, θα ανακοινώσει τις κυβερνητικές προθέσεις μέχρι -και για- τις εκλογές...


Πρώτη Δημοσίευση:\tΤετάρτη, 11. 12. 2019 - 18:31\nΑποχώρησε το ΜέΡΑ25 από την επιτροπή Οικονομικών όπου συζητούνταν το νομοσχέδιο για τα «κόκκινα δάνεια (Σχέδιο Ηρακλής) δηλώνοντας μέσω του εισηγητή του, Κρίτωνα Αρσένη, ότι δεν πρόκειται να νομιμοποιήσουν «την θυσία του κοινοβουλίου στο βωμό των Funds».\nΌπως τόνισε ο εισηγητής του ΜέΡΑ25 κ. Κρίτωνας Αρσένης σύμφωνα με το ΑΠΕ «σε 24 ώρες, η κυβέρνηση χαρίζει 12 δισ. στις τράπεζες και τα αρπακτικά ταμεία. Το αποτέλεσμα για τα χρεωμένα νοικοκυριά θα είναι οι εξώσεις», αναφέρει σε ανακοίνωσή του το ΜέΡΑ25 και τονίζει:\nΠερισσότερα σε αυτή την κατηγορία: « Ν. Παναγιωτόπουλος: Οι Ένοπλες Δυνάμεις μας είναι ισχυρές Ζαββός: Το σχέδιο «Ηρακλής» είναι για τους πολίτες »


Ένα requiem για τον εγκλεισμό | Αυγή\nKaspar Machine σε κείμενα του Πέτερ Χάντκε και σκηνοθεσία Νίκου Χατζηπαπά στον χώρο των Λιπασμάτων Δραπετσώνας\nΣτον ανοιχτό χώρο των Λιπασμάτων της Δραπετσώνας, ένα τοπίο, πλέον, ερημίας, παρακολουθήσαμε μια σύνθεση κειμένων του Πέτερ Χάντκε, που τάραξε στη δεκαετία του 1970 με το ανατρεπτικό θέατρό του τα λιμνάζοντα νερά της πνευματικής Ευρώπης, αμφισβητώντας έννοιες βασικές του πολιτισμού της, όπως «ανάπτυξη», «πρόοδο» «επιστήμη», και θέτοντας υπό συζήτηση το κύριο πρόταγμα του Διαφωτισμού, κοινό σε διανοητές τόσο ανόμοιους όσο ο Καντ, ο Φίχτε, ο Λέσινγκ, ο Ρουσό, αλλά και ο Έγελος και ο ίδιος ο Μαρξ: την αντίληψη που βλέπει ως «κακό» του πολιτισμού την απόσπαση του ανθρώπου από το «όλον», δηλαδή τη φύση. Ένα κακό που μπορεί να αναιρεθεί με τη γνώση, έτσι ώστε να κλείσει το σχίσμα, να επουλωθεί το «τραύμα του Αδάμ» και να επιστρέψει το ανθρώπινο ον στην αρχική του κατάσταση αθωότητας.\nΚαμία από τις θεωρητικές αυτές συλλήψεις δεν «φτούρησε», διαπιστώνει ο Χάντκε, όλες απέτυχαν προκειμένου να εξημερώσουν το ανθρώπινο θηρίο. Ιδιαίτερα απέτυχε η «διαλεκτική» μέθοδος του Εγέλου που αποδείχθηκε όχι μόνο στείρα αλλά επίσης καταστροφική, εξισώνοντας τη γνώση με το λογικώς ορθό. Έτσι φτάσαμε στο σημερινό αδιέξοδο. Ο Χάντκε είναι ένας «μικρός προφήτης» της εξέλιξης αυτής. Λέω «μικρός προφήτης» επειδή δεν μπόρεσε να διακρίνει την ανεπάρκεια και της δικής του πρότασης για την αντιμετώπιση του «κακού», που δεν νικιέται με μόνο φάρμακο την αντιγνώση, χωρίς την τραγική αίσθηση του βίου.\nΑυτός είναι ο πυρήνας της χαρισματικής παράστασης του Νίκου Χατζηπαπά στον ιδανικό χώρο των «Λιπασμάτων», που εκκινώντας από τα κείμενα του Χάντκε τα αξιοποιεί για να μεταμορφώσει μαγικά τον απόντα Λόγο σε Καθαρτήριο, επαναφέροντας την εξόριστη από αιώνες στη δυτική κουλτούρα τραγική αίσθηση του βίου και ανάγοντας την Τραγωδία στην πρώτη αρχή της. Το όλο εγχείρημα λαβαίνει τη μορφή ενός μεσαιωνικού δρώμενου που εντός του συντηρεί τα σπέρματα της Τραγωδίας και μας τα κοινωνεί με άμεσο τρόπο. Επειδή δεν έχουμε εδώ μια «μίμηση τραγικής πράξης» των συγχρόνων Επιμηθέων, κάτι σαν το φίδι που τρώει την ουρά του, αλλά το αντίθετο: μια «τραγική μίμηση πράξης», που ανοίγει την Τραγωδία σε ένα ατέρμον, προμηθεϊκό σπειροειδές, συμπαντικό, απελευθερωτικό σχήμα. Με κλόουν, με ξυλοπόδαρους και άλλα πλάσματα του ονείρου, αγγελικά ή τερατικά, με ταχυδακτυλουργούς, ζογκλέρ και μάγους και με την καθημερινή παρουσία του «γείτονα» θανάτου. Χωρίς αμφίβολες διανοητικές κατασκευές, γεννώντας ένα αίσθημα και μια συνείδηση, επιτέλους, που μυρίζουν βροχή και χώμα αυτής της γης.\nΜια πολύ μεγάλη παραγωγή με 40 ηθοποιούς και street performers, νέους ως επί το πλείστον, Έλληνες ή αλλοδαπούς, με συμμετοχή της εξαίρετης σοπράνο Ελεάννας Κωνσταντά. Εκτελεσμένη άψογα με ωρολογιακή ακρίβεια, κάτω από τη «μαγική» μπαγκέτα του Νίκου Χατζηπαπά. Η θαυμάσια κίνηση - χορογραφία είναι της Κάλλιας Θεοδοσιάδη, οι δημιουργικοί φωτισμοί της Βασιλικής Γώγου. Τα ωραία, εντυπωσιακά σκηνικά των Pawel Szkotak και Marta Strzalko από τον θεατρικό οργανισμό Teatr Biuro Podrozy (Πολωνία), τα κοστούμια των Flavia Rosana Capraru και Roxana Alexandru από τον θεατρικό οργανισμό FOA (Ρουμανία). Οι μάσκες, της Μάρθας Φωκά. Μουσικές εξαίσιες, των Rajeev Armando Morabito και Sons of Pythagoras. Video του Νίκου Ραδαίου.\nΜια διακρατική συνεργασία, Ελλάδας ("labillusions"), Πολωνίας, Ιταλίας, Ρουμανίας, με υποστήριξη της Ευρωπαϊκής Ένωσης και της Περιφέρειας Αττικής. Συλλογική και ατομική δουλειά που θα την αποκαλούσα, δίχως δισταγμό, κεντρική του φετινού καλοκαιριού.